text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Popeza kuti citsimikizo ca khalidwe loyenera la munthu mu banja lonse ndico tsinde la ufulu, ungwiro ndi mtendere pa dziko liri lonse la pansi,
Popeza kuti kusalabadira ufulu wa munthu kwabweretsa khalidwe la nkhalwe pa umoyo wa munthu, ndi kutinso kusintha kwa zinthu pa dziko la pansi mwakufuna kupereka ufulu weni-weni pa umoyo wa munthu aliyense ndilo funo la munthu wamba aliyense,
Popeza kuti ndi kofunikira kuti ufulu wa munthu ucinjirizidwe ndi lamulo pofuna kupewa nkhondo yomenyera ufulu kukhala ngati njira yomwe munthu angagwiritse nchito pofuna kumasulidwa ku nsinga za nkhalwe,
Popeza kuti ndi kofunikira kukweza umodzi pakati pa mitundu ya maiko osiyana-siyana pa dziko lonse la pansi,
Popeza kuti anthu a m' maiko amene ali mamembala a bungwe la United Nations anabvomereza za kufunikira kwa ufulu wa munthu mu makhalidwe ace onse ndiponso kuti sipayenera kukhala kusiyana pakati pa mwamuna ndi mkazi m' makhalidwe ao ndikutinso maikowa anadzipereka kukweza nchito za cisangalalo ndi makhalidwe ena pa ufulu wa munthu,
Popeza kuti maiko amene ali mamembala a bungweli la United Nations anatsimikiza kugwirizana ndi bungweli pa nchito zokweza ufulu wa munthu pa umoyo wace ndi kutsatira zofunikira zonse mu lamuloli lopereka ufulu weni-weni pa umoyo wa munthu,
Popeza kuti kumvetsetsa cifuniro ca kufunika kwace kwa ufulu wa munthu pa umoyo wace kuli kofunikira kwambiri pofuna kuti cibvomerezoci cigwire nchito yace moyenera.
Motero tsopano, bungwe lalikulu la General Assembly likulengeza
Chibvomerezoci pakati pa imitundu ya antu onse a dzikoli la pansi, ndikuti munthu aliyense mokumbukira chibvomerezoci nthawi zonse adzakhoza kuthandiza kukweza ndi kukwaniritsa lamuloli pakati pa maiko onse amene ali mamembala a bungwe la United Nations ndiponso ku anthu okhala m' maiko ena amene sakhudzidwa ndi nchito za bungweli pa dziko lonse la pansi.
Anthu onse amabadwa mwa ufulu ndiponso olinganga m' makhalidwe ao. Iwo amakhala ndi nzeru za cibadwidwe kotero ayenera kucitirana zabwino wina ndi mnzace.
Munthu aliyense ali ndi danga lokhala ndi ufulu onse ofunikira pa umoyo wace molingana ndi zofunikira mu chibvomerezoci kopanda tsankho liri lonse monga la mtundu, khungu, kukhala mwamuna kapena mkazi, cilankhulidwe, cuma kapena maonekedwe ena ace onse.
Ndiponso tsankho lina liri lonse monga la malire a maiko, ndale kapena malo opezeka maikowo mosayang' ana pa ulamuliro wace wa dzikolo pai nkhani za ufulu kapena kayendetsedwe ka ulamuliro wace.
Munthu aliyense ali nao ufulu wapa umoyo m' makhalidwe ace onse mocinjirizidwa.
Palibe munthu amene adzakhala monga kapolo kapena kugwira nchito yopanda malipiro mokakamizidwa; Ukapolo kapena cibalo sizidzaloledwa ngakhale pang' ono.
Palibe munthu aliyense amene adzayenera kuzunzidwa mu njira iriyonse pa nthawi ya moyo wace.
Munthu aliyense ali obvomerezedwa mu umoyo wace wa umunthu molingana ndi lamulo loyang' ana pa makhalidwe a munthu.
Anthu onse ali olingana m' makhalidwe a umoyo wao kotero kuti palibe kusiyana kuli konse mu lamulo la kasamalidwe ka umoyo wao. Motero munthu aliyense ali nalo danga lokhala ndi cisamaliro coyenera molingana ndi chibvomerezo ca lamulo losamalira khalidwe la umoyo wa munthu aliyense.
Munthu aliyense ali nalo danga lodandaula pa khalidwe la umoyo wace ku mabungwe akulu-akulu oyang' ana pa madandaulo osiyana-siyana mu dziko malinga ndi ufulu wa munthu aliyense opatsidwa mwa lamulo pa umoyo wace.
Munthu aliyense sayenera kumangidwa, kusungidwa mu ndende kapena kuthamangitsidwa mu dziko lace mosayenera.
Munthy aliyense ali ndi danga lopereka dandaulo lace lokhudza za ufulu wa moyo wace ku bungwe la padera la cilungamo pofuna kulandira ciweruzo coyenera pa mlandu uli onse umene munthu angapezeke nao.
1. Munthu aliyense akazengedwa mlandu wofika nao mu khoti, munthuyo ayenera kuyesedwa osacimwa kufikira pataoneka umboni otsimikiza kuti iyeyo anacita cimolo.
2. Munthu aliyense sayenera kuzengedwa mlandu osayenera motsutsana ndi lamulo la dziko lace kapena dziko lonse la pansi. Ndipo munthu aliyense ocimwila lamulo ayenera kupatsidwa cilango colingana ndi mlanduyo mosapitilira malire a lamulo la mlandu wace.
Munthu aliyense ayenera kulemekezedwa pa umoyo wace wa mseri (private life), banja kapena nyumba yace ndiponso umoyo wina wa iye yekha, mwinanso kudzudzulidwa pa khalidwe la umoyo wace wa mseri. Aliyense ali nalo danga locinjirizidwa ku khalidwe losokoneza umoyo wace mwa lamulo.
1. Munthu aliyense ali nalo danga loyenda kapena kukhala kuli konse mu dziko lace.
2. Munthu aliyense ali ndi danga locoka mu dziko lace kapena dziko lina liri lonse ndiponso ali nalo danga lobwelera mu dziko lace mwakufuna kwace.
1. Munthu aliyense angathe kupita kukakhala ku dziko liri lonse mwakuthawa mazunzo mu dziko lace.
2. Komatu danga lotereli siridzaperekedwa ku munthu ofuna kulangidwa kaamba ka zolakwa zina zobvomerezedwa ndi bungwe la United Nations.
1. Munthu aliyense ali ndi danga lokhala nzika ya dziko.
2. Munthu aliyense sayenera kuletsedwa kapena kulandidwa unzika wa dziko lace ndiponso kuletsedwa kusintha unzika wace.
1. Mwamuna ndi mkazi wa msinkhu obvomerezeka ali ndi danga lokwatira kapena kukwatiwa ndi kukhala ndi banja kopanda tsankho la mtundu, unzika kapena mpingo. Anthu awiriwa ali ndi danga lomanga banja ndiponso kumasula banja lao.
2. Cikwati ciri conse cidzamangidwa mobvomerezedwa ndi anthu awiri ofuna kukwatirana mwa ufulu.
3. Banja ndilo maziko eni-eni a mtundu wa dziko kotero kuti liyenera kukhala locinjirizidwa mokwanira ndi Boma la dziko.
1. Munthu aliyense ali nalo danga lokhala ndi cuma pa iye yekha kapena mwakukhala gulu ndi anzace.
2. Palibe munthu amene ayenera kulandidwa cuma cace mosayenera.
Munthu aliyense ali ndi danga lokhala ndi maganizo, nzeru kapena mpingo wa kukhosi kwace; ufuluwu ndi osintha mpingo kapena cipembedzo cace ndiponso ufulu wofalitsa nchito ndi cikhulupiliro ca mpingo mwa iye yekha kapena mogwirizana ndi anzace kupsyolera m' maphunziro, kacitidwe ka zinthu, cipembedzo ndiponso mu kaonekedwe ka nchitoyo.
Munthu aliyense ali ndi danga la ufulu wa maganizo ndi malankhulidwe; ufuluwu ukhudza maganizo a munthu kopanda msokonezo wina wace, kupempha ndi kulandira nzeru ndiponso kuphunzitsa ena nzeru kapena maganizo mogwiritsa nchito njira iriyonse.
1. Munthu aliyense ali ndi danga lopezeka pa msonkhano kapena bungwe liri lonse.
2. Munthu aliyense sayenera kukakamizidwa kukhala membala wa bungwe liri lonse.
1. Munthu aliyense ali ndi danga logwapo pa kayendetsedwe ka Boma la dziko lace mwakudzipereka pa nchito zace kapena mwakusankhako atsogoleri olankhulira nchito za Bomalo.
2. Aliyense ali ndi ufulu olandira thandizo la Boma mu dziko lace.
3. Boma liri lonse lidzayenera kuyendetsedwa molingana ndi zofuna za anthu amu dzikolo; zofuna za anthuwo zidzaonetsedwa kupsyolera mu masankho oyenera amene adzayenera kucitika mwa cilungamo mwa ufulu wa munthu aliyense wa dziko.
Munthu aliyense pokhala nzika ya dziko ali ndi danga lolandira citetezo pa nchito za cisangalalo ca moyo wace ndi kuti ayenera kuzindikira za ufulu wace pa nchito za cuma, cisangalalo ndi miyambo cinthu comwe ciri cofunikira kwambiri pa ubwino ndi citukuko ca moyo wace.
1. Munthu aliyense ali ndi danga logwira nchito yaku khosi kwace, kugwira nchito ya malamulo oyenera ndiponso kuthandizidwa pa bvuto la kusowa kwa nchito.
2. Munthu aliyense kopanda tsankho liri lonse ali ndi danga lolandira malipiro molingana ndi anzace ogwira nao nchito imodzi.
3. Munthu aliyense ogwira nchito ali ndi danga lolandira malipiro okwanira kusamalira banja lace mopatsidwanso thandizo lina la padera losamalira umoyo wace.
4. Munthu aliyense ali ndi danga lokhala membala wa bungwe liri lonse lothandiza pa umoyo wace.
Munthu aliyense ali ndi danga lopeza mpumulo ndi cisangalalo mwakupatsidwa maola okwanira ogwiliramo nchito ndi masiku a chuti ca malipiro.
1. Muthu aliyense ali ndi danga lokhala ndi umoyo wabwino mu banja lace, mwakukhala ndi cakudya, zobvala, nyumba yogonamo ndiponso thandizo la mankhwala, kudzanso thandizo loyenera pa nthawi yosowa nchito, nthawi ya matenda, nthawi yopuwala (kulemala), nthawi ya umasiye, nthawi ya ukalamba kapena nthawi yosowa thandizo liri lonse lofunikira pa umoyo wa munthu kaamba ka zobvuta zina zodziwika bwino.
2. Anakubala pamodzi ndi ana ayenera kupatsidwa cisamaliro ca padera pa umoyo wao. Ana onse pamodzi ndi aja amene abadwa mu njira zosayenera ayenera kutetezedwa mu njira imodzi.
1. Munthu aliyense ali ndi ufulu wa kupata maphunziro. Maphunziro oyamba adzayenera kukhala a ulere komanso mokakamiza mwana aliyense kupata maphunzirowa. Maphunziro a nchito za luso adzayenera kupatsidwa kwa aliyense pamene maphunziro a pamwamba adzapatsidwa ku ana molingana ndi nzeru zao.
2. Munthu aliyense adzaphunzitsidwa za kasamalidwe ndi kakulidwe ka umoyo wa munthu ndi kakwezedwe ka ulemu wa munthu ndi ufulu wa umoyo wace. Maphunziro oterewa adzakhala ofuna kukweza umodzi, cikhululukiro ndi ubwenzi pakati pa anthu a maiko, magulu a mipingo ndi ena osiyana-siyana ndiponso kulimbikitsa nchito za bungwe la United Nations pofuna kukhazikitsa mtendere.
3. Makolo ali ndi danga losankha maphunziro ofunikira ku ana ao.
1. Munthu aliyense ali ndi ufulu wogwapo pa umoyo wa zisangalalo za magulu a anthu, kusangalala kapena kudzipereka pa nchito zokweza nchito za zisangalalo zosiyana-siyana pakati pa anthu.
2. Aliyense ali ndi danga lopeza citetezo pa citukuko ca nchito zace za citukuko cosiyana-siyana mokomera dziko.
Munthu aliyense ali nalo danga kapena ufulu wa cisangalalo ca moyo wace molingana ndi chibvomerezo ca zofuna za lamulo losamalira khalidwe la umoyo wa munthu.
1. Munthu aliyense ali ndi nchito yothandiza kukweza citukuko ca umoyo wa anthu molingana ndi mphamvu yace.
2. Mogwiritsa nchito ufulu wace, munthu aliyense adzayenera kugwira nchito molingana ndi malamulo a Boma pofuna kuthandiza pa nchito zokweza umoyo wa anthu onse amu dziko ndi lingo lofuna kubweretsa cimvano ndi citukuko coyenera pakati pa anthu.
3. Ufulu wa kagwiridwe ka nchito zothandiza kukweza citukuko ca dziko uyenera kulingana ndi zolinga za bugwe la United Nations.
Zosindikizidwa zonse za chibvomerezo ca lamulo losamalira khalidwe la umoyo wa munthu, sizitanthauza kuti Boma, kagulu ka anthu kapena munthu wina aliyense ali ndi danga kapena ufulu ocita zinthu zina zonse zofuna kuononga cilingo ca chibvomerezoci ai.


c: text/html

text:
Ng’ombe yamkaka mukaisamala ikusamalani
Bungwe lotsogolera alimi a ng’ombe za mkaka la Heifer International lati alimi ali ndi tsogolo lowala muulimi wa ng’ombe zamkaka ngati angatsate kasamalidwe kabwino ka ng’ombe zawo.
Mkulu woyang’anira ntchito zolangiza alimi a ng’ombe zamkaka ku bungweli m’boma la Mchinji Gershom Kumwenda wati ngombe zamkaka zimafunika chakudya chambiri komanso madzi okwanira kuti zizitulutsamkaka wambiri.
Kumwenda wati ng’ombe zimakhuta msanga ndi kupanga mkaka wambiri ngati zikudya udzu wouma n’kumasakaniza ndi chakudya chofewa ngati gaga n’kumamwa madzi ambiri, aukhondo.
“Udzu wouma ndiwo umakhala bwino kusiyana ndi wobiriwira chifukwa madzi amakhala atachokamo ndiye ng’ombe imakhutadi chakudya chenicheni. Pambali pa chakudya chotere pamafunikanso kuphatikizapo gaga ndi madzi abwino komanso ambiri.
“Ng’ombe yomwe yayamba kukamidwa mkaka imafunika makilogalamu 25 a udzu wouma bwino ndi madzi okwana malita 150 mpakana 200 kuti izipereka mkaka wokwanira bwino kwa mlimi,” watero Kumwenda.
Iye wati ng’ombe yosamalidwa bwino ikhoza kupereka mkaka chaka chonse kupatulako miyezi iwiri ikayandikira kubereka ndipo pali milingo yake yomwe mlimi ayenera kutsata pokama mkaka.
“Ng’ombe ikabereka koyamba mlimi amaloledwa kukama malita pakati pa 15 mpaka 18 koma ikabereka kachiwiri akhoza kukama malita 18 mpaka 25 kenako akhoza kuwonjezera kufika pa malita 35 malingana ndi mmene akuisamalira,” watero Kumwenda.
Kwatswiriyu wati pali msika waukulu wa mkaka ndipo mtengo wake nawo udakwera moti alimi ambiri omwe adayamba kale ulimiwu apanga zitukuko zosiyanasiyana m’makomo mwawo.
“Panopa msika wa mkaka ulipo waukulu zedi. Pali makampani ambiri omwe amapanga zakudya zokhudzana ndi mkaka omwe akubwera poyera kufufuza misika ya mkaka. Ena tidawalumikizitsa kale ndi alimi monga alimi a ku Mchinji panopa amagulitsa kukampani yopanga mkaka ya Lilongwe Dairy.
“Kale mtengo wa lita imodzi ya mkaka udali K68.25 koma pano udakwera ndipo uli pa K100 ndiye ngakhale zingaoneke ngati ndi mtengo wotsika kuyerekeza ndi nthito yomwe imakhalapo, koma kuwerengera mwachifatse muli phindu lambiri chifukwa mlimi amakhala akukama mkaka chaka chonse,” watero Kumwenda.
Mlangiziyu watinso mlimi wochenjera amayenera kumweteratu udzu nyengo yamvula ngati ino ndi kuumitsa kuti udzagwire ntchito nyengo yachilimwe komanso ayenera kusonkhanitsa gaga wambiri ndi kumusunga pamalo abwino kuti asamalike.
« NAM gives coaches 10 days to confirm ‘This is my sacrifice’ »

robotstxt: allowed

filter: keep


text:
Mtumbuka kusimba za ukadaulo wa makina
Dr Matthews Mtumbuka ndi mmodzi mwa achinyamata amene akuchita zakupsa kwambiri m’dziko muno. Iye ndi mmodzi mwa akuluakulu a kampani ya mafoni a m’manja ya Airtel. Iye adalinso mkulu wa bungwe la akadaulo a makina osiyanasiyana (engineers) ndipo wangochoka kumene pampandowu. Iye adacheza nane zokhudza ntchitoyi.
Poyamba tiuzeni mpando wa wapampando wa bungwe la ma engineer mudautenga liti ndipo mwachokapo liti?
Mpando umenewu ndidautenga mu September 2011 ndipo ndidasiya pa 27 September.
Nthawi imene mwakhala paudindopa, n’chiyani chachikulu chimene mwachita?
Pali zinthu zingapo zazikulu zimene tachita. Choyamba chachikulu ndi kufalitsa ntchito komanso ubwino ndi kuthandiza kwa ukadaulo wa makina. M’mbuyomu, timabisala osatanthauzira anthu za ukatswiri ndi ukachenjede wathu. Timayesetsa ndithu kuyikirapo ndemanga pa nkhani za chitukuko zimene zimakhudzana ndi ukatswiri wathu ndiponso timapereka ulangizi kwa akuluakulu a boma ndi ena otero pankhani zokhudzana ndi ukatswiri wathu. Monga nkhani za misewu, magetsi, nyumba zikuluzikulu, madzi, za mtengatenga ndi lamya komanso za migodi. Komanso tayambitsa magazine ya ukadaulowu m’Malawi muno imene ikumatuluka miyezi itatu iliyonse. Iyi ndi njira imodzi yofalitsira ntchito zathu kwa onse kuti azikhala ndi chidwi pankhani za chitutuko zomwe zikukhudzana ndi ife. Kopanda ukadaulowu chitutukuko sichingatheke. Zinthu zambiri zimene andale amatsegulira zimakhudza ukadaulowu monga misewu, milatho, madzi, kumanga sukulu kapena zipatala, magetsi, lamya, madzi, migodi, ndi zina zotero.
Vuto lalikulu limene mwaliona nthawi yanu ndi lotani?
Vuto lalikulu limene takumana nalo ndi kulephera kumalizitsa ntchito yosintha malamulo a dziko amene amawongolera ntchito zathu. Malamulowo anasinthidwa zaka za zoposa 10 zapitazo ku Nyumba ya Malamulo koma sanatipatse mpata wokambirana kuti malamulo a tsopanowa apeze mphamvu zotha kugwiritsa ntchito malamulowo.
Ntchito imene akadaulo a makina amagwira imafalikira kwa Amalawi onse, kodi ntchitozi zikuyenda bwanji kuno kwathu?
Tikuyetsetsa kutengapo mbali potukula dziko lathuli monga kumanga misewu, milatho, sukulu ndi zipatala komanso ntchito za madzi, magetsi, mafoni , migodi ndi zina zotero.
Ambiri amadandaula ndi ntchito monga za misewu, kuti kampani zina zikakonza msewu, siuchedwa kuonongeka. Apa a bungwe la MIE [Malawi Institute of Engineers] angachitepo chiyani kuti misewu yokonzedwa izikhala yolimba ndiponso yotsata ndondomeko?
Pali zinthu zingapo zimene zimadzetsa mavuto mwatchulawa. Choyamba ndi nkhani ya katangale. Womanga msewu amayenera kutsatira ma standards a kamangidwe ka misewu ndiponso amene amamuyang’anira ndi consulting engineer amene ntchito yake ndi kuona kuti zofunika za mwini project ziyende bwino. Ndiye pakakhara chinyengo ndiye kuti zitetezo zonsezi sizingatheke. Nthawi zina imakhara nkhani ya ndalama. Ndalama zikachepa, nthawi zina mamangidgwe nawonso amachepetsedwa.
Amalawi ambirinso akudandaula ndi nkhani ya kuzimazima kwa magetsi. Kodi Amalawi angathandizidwe bwanji ndi akadaulonu kuti miyoyo yawo ifewe?
Vuto lalikulu pankhaniyi ndi lakuti muyeso wagetsi amene akufunidwa mu dziko lino ukupyola muyeso wa magetsi amene ESCOM imatulusa mu makina awo. Padusa zaka 13 kuchokera mu chaka cha 2000 pamene ESCOM idakhazikisa makina atsopano opangira magetsi kopanda makina enanso a tsopano. Koma taganizani ma nyumba ndi ma kampane ambiri amene awalumikiza ku magetsi pa zaka 13 zimenezi! Nchifukwa magetsi sakukwanira ndipo a ESCOM nthawi zina amachita kugawa magetsi. Vuto ndilakuti ngati dziko timayenera kuyikapo ndalama zomangira makina ena pakati pa 2000 ndi panopo. Komanso mitengo yugulira magetsi inali munsi kwambiri mukuti a ESCOM analibe ndalama zokwanira kugula ndi kumanga makina atsopano. Izi ndizo zikuchitikanso mabungwe a za madzi.


text:
NOVEMBER 5, 2013 | ARMENIA
Dziko la Armenia Layamba Kupereka Ntchito Zina kwa Anthu Amene Akukana Kulowa Usilikali Chifukwa cha Zimene Amakhulupirira
Dziko la Armenia likuoneka kuti tsopano lazindikira ufulu wa anthu okana kulowa usilikali chifukwa cha zimene amakhulupirira. Pa October 23, 2013, akuluakulu a boma anamva pempho la anthu a Mboni okwana 90 loti azipatsidwa ntchito zosagwirizana ndi usilikali ndipo anthu 51 anawapatsa mafomu oti afunsire ntchitozi (akuluakulu a boma aperekanso mafomu kwa anthu a Mboni otsalawa). Kenako akuluakulu a bomawo anapita kundende ya Erebuni ndipo anapereka mafomu a anthu a Mboni 6 amene anamangidwa. Kundendeyi kuli a Mboni okwana 20 ndipo anthu 6 aja anatulutsidwa pa October 24, 2013. Akuluakulu a boma adzatumizanso kundendeko mafomu a anthu a Mboni otsala amene akufuna kupatsidwa ntchito zosagwirizana ndi usilikali ndipo pali chiyembekezo choti anthu amene asankha pulogalamuyi atulutsidwa kundende.
Pulogalamu Yatsopano
Pulogalamuyi inayamba pambuyo poti dziko la Armenia lasintha malamulo okhudza kupereka ntchito zina kwa anthu okana usilikali. Dzikoli linasintha lamuloli pa June 8, 2013, pofuna kugwirizana ndi mfundo zimene mayiko a ku Ulaya amayendera ndipo anayamba kugwiritsa ntchito malamulo atsopanowa pa July 25, 2013. Pa msonkhano wa Nduna za Bungwe la Mayiko a ku Ulaya umene unachitika pa October 2, 2013, pulezidenti wa dziko la Armenia ananena zokhudza kusintha kwa malamuloku. Iye anati: “Anthu amene safuna kulowa usilikali chifukwa cha chikumbumtima chawo sadzimangidwanso kapena kuimbidwa mlandu.” Pa October 3, 2013, dziko la Armenia linakhazikitsa lamulo lakuti anthu onse amene ali kundende chifukwa chokana kuchita zinthu potsatira chikumbumtima chawo achotseredwe miyezi 6 pa nthawi imene analamulidwa kukhala m’ndende. Potsatira lamuloli, anthu a Mboni okwana 8 amene anatsala ndi miyezi yosakwana 6 kuti nthawi yawo yotuluka kundende ikwane anatulutsidwa pa October 8 ndi 9, 2013.
Pulogalamu yopatsa ntchito zina anthu okana kulowa usilikali chifukwa cha zimene amakhulupirirayi ipatsa mwayi anthuwa kugwira ntchito zopititsa patsogolo chitukuko cha dziko lawo popanda kuchita zinthu zosemphana ndi zimene amaphunzira m’Baibulo. Chosangalatsa china n’chakuti ntchito zimene anthuwa azipatsidwa sizikhalanso m’manja mwa asilikali a dziko la Armenia. Anthu azigwira ntchitozi kwa miyezi 36 ndipo aziyenera kugwira maola 48 pa mlungu uliwonse komanso azikhala ndi masiku a tchuthi 10 pachaka. Anthu amene azipempha kugwira ntchitozi aziuzidwa kuti azigwira kumalo oyandikana ndi kumene amakhala ndipo ntchitozi zizikhala zosagwirizana ndi usilikali.
Zimene Zakhala Zikuchitika Kuti Zinthu Zisinthe
Dziko la Armenia litakhala membala wa Bungwe la Mayiko a ku Ulaya mu 2001, linavomera lamulo lakuti mayiko onse amene ndi mamembala atsopano a Bungweli akhazikitse lamulo lopereka ntchito zina kwa anthu okana kulowa usilikali potsatira zimene amakhulupirira. Mayikowa anayeneranso kutulutsa kundende anthu onse amene anamangidwa chifukwa chokana kuchita zinthu zosagwirizana ndi chikumbumtima chawo. Ngakhale panali lamuloli, dziko la Armenia linapitirizabe kuimba mlandu komanso kutsekera kundende anyamata a Mboni za Yehova.
Kwa zaka 20 zapitazi, anthu a Mboni za Yehova oposa 450 akhala m’ndende kwa nthawi yaitali, ndipo nthawi zambiri amakhala movutika komanso kuchitiridwa zinthu zankhanza.
Lamulo la Dziko la Armenia lopereka ntchito zina kwa anthu okana kulowa usilikali linayamba kutsatiridwa pa July 1, 2004. Apa zinkaoneka ngati anthu okana kuchita zinthu zina chifukwa cha chikumbumtima chawo zinthu ziyamba kuwayendera bwino. Komabe lamuloli litakhazikitsidwa, ntchito zimene anthuwa ankapatsidwa zinkayang’aniridwa ndi asilikali ndipo ankachita zinthu mwankhanza. Bungwe la Mayiko a ku Ulaya linkanena mobwerezabwereza kuti zimene dziko la Armenia linkachitazi zinali zosagwirizana ndi Mfundo zimene mayiko a M’bungweli amayendera. Mwachitsanzo, M’gawo 1532 (2007), Nduna za Bungwe la Mayiko a ku Ulaya zinanena kuti: “N’zomvetsa chisoni kuona kuti anthu ambiri amene amakana kuchita zinthu zina chifukwa cha chikumbumtima chawo amapatsidwa ntchito zomwenso ndi zosagwirizana ndi chikumbumtima chawo. Pa chifukwachi iwo amasankha kukhalabe kundende m’malo mogwira ntchito zimene anthu okana kulowa usilikali amapatsidwa. Ambiri mwa anthuwa amakhala a Mboni za Yehova.”
Komiti ya Bungwe la United Nations Yoona za Ufulu Wachibadwidwe inadandaulanso kuti dziko la Armenia likupitiriza kumanga anthu a Mboni amene amakana kuchita zinthu zina chifukwa cha chikumbumtima chawo. Pa mawu omaliza a m’gawo 105 (2012), Komitiyi inanena kuti:
“Chipani cholamula chikuyenera kukhazikitsa ntchito zimene anthu onse okana kulowa usilikali chifukwa cha zimene amakhulupirira azigwira, ndipo zikhale zosagwirizana ndi usilikali ngakhale pang’ono. Ntchitozi zisakhale za nkhanza kapena zokondera pa kagwiridwe ngakhalenso pa kutalika kwa nthawi imene munthu angagwire. Boma likuyeneranso kutulutsa kundende anthu onse amene anamangidwa chifukwa chokana kulowa usilikali kapena chifukwa chokana kugwira ntchito zimene ndi zogwirizana ndi usilikali.”
Khoti Loona za Ufulu wa Anthu ku Ulaya Linathandiza Kwambiri
Mnyamata wina wa Mboni dzina lake Vahan Bayatyan ndi anyamata anzake awiri omwenso ndi a Mboni amene ankaimbidwa mlandu wokana kulowa usilikali, sanathandizidwe atakadandaula ku makhoti a m’dziko la Armenia. Zitatere anyamatawo anapanga apilo ku Khoti Loona za Ufulu wa Anthu ku Ulaya. Pa July 7, 2011, Komiti Yaikulu ya Khoti Loona za Ufulu wa Anthu ku Ulaya inagamula mlanduwu mokomera a Bayatyan. Aka kanali koyamba kuti Khoti Loona za Ufulu wa Anthu ku Ulaya linene kuti Pangano Lokhudza Ufulu wa Anthu ku Ulaya limapatsa ufulu anthu okana kuchita zinthu zina chifukwa cha chikumbumtima chawo. Pambuyo pa chigamulochi, Khoti Loona za Ufulu wa Anthu ku Ulaya linagamulanso milandu ina 4 ndipo zigamulo zonsezi zinapereka ufulu kwa anthu amene amakana kulowa usilikali chifukwa cha zimene amakhulupirira. *
Ngakhale kuti Komiti Yaikulu ya Khoti Loona za Ufulu wa Anthu ku Ulaya inagamula kuti anthu okana kuchita zinthu zina chifukwa cha chikumbumtima chawo ali ndi ufulu, dziko la Armenia silinatsatire zimenezi. Mwachitsanzo, dzikoli linaimba mlandu anyamata a Mboni za Yehova okwana 29 chifukwa chotsatira chikumbumtima chawo ndipo anaweruzidwa kuti ndi olakwa. Pa anyamatawa, 23 anamangidwa. Kuchokera July 2011 mpaka October 2013, anyamata okwana 86 anatha zaka 168, tikaphatikiza za onse pamodzi, ali m’ndende za ku Armenia. Ena mwa anyamatawa anapanganso apilo ku Khoti Loona za Ufulu wa Anthu ku Ulaya.
Zinthu Zimene Zikufunika Kukonzedwa
Anthu omangidwa chifukwa chotsatira chikumbumtima chawo amene akwanitsa nthawi imene analamulidwa kukhala kundende komanso amene ati amalize mu October 2013, akufunitsitsa kuti zimene anawalembera zoti anamangidwapo zifufutidwe. Iwo akufunanso kudziwa ngati anthu amene anaimbidwa mlandu komanso kumangidwa pambuyo pa chigamulo chokhudza mlandu wa a Bayatyan adzapatsidwe ndalama za chipukuta misozi.
Ngakhale kuti dziko la Armenia lakhazikitsa ntchito zimene anthu okana kulowa usilikali azigwira, padakali mavuto ena okhudza ntchito zimene akupereka. Komabe zikuoneka kuti dziko la Armenia tsopano likuyesetsa kulemekeza ufulu wa anthu amene amakana kulowa usilikali chifukwa cha zimene amakhulupirira.
Zimene Zakhala Zikuchitika kuti Pulogalamu Yokhazikitsa Ntchito Zosagwirizana ndi Usilikali Ivomerezedwe
^ ndime 12 Onani Erçep v. Turkey, nambala 43965/04, 22 November 2011; Bukharatyan v. Armenia, nambala 37819/03, 10 January 2012; Tsaturyan v. Armenia, nambala 37821/03, 10 January 2012; Feti Demirtaş v. Turkey, nambala 5260/07, 17 January 2012.


text:
NSANJA YA OLONDA (YOPHUNZIRA) MARCH 2014
Magazini ino ikufotokoza zimene zingatithandize kukhalabe ndi mtima wodzipereka komanso kuti tisamadzione ngati achabechabe. Mulinso nkhani yomwe ikufotokoza zimene tingachite posamalira Akhristu anzathu komanso achibale okalamba.
Kodi Tingathandize Bwanji Achibale Omwe Si Mboni?
Kodi tikuphunzira chiyani pa zimene Yesu anachitira achibale ake? Kodi tingalalikire bwanji kwa achibale athu amene ali m’chipembedzo china kapena amene sapembedza n’komwe?
Kodi Tingatani Kuti Tikhalebe ndi Mtima Wodzipereka?
Tili ndi mdani amene angatilepheretse mwaukathyali kusonyeza mtima wodzipereka. Nkhaniyi ikunena za mdani ameneyu komanso mmene tingamugonjetsere pogwiritsa ntchito Baibulo.
Kodi Tingatani Kuti Tikhalebe Osangalala?
N’chifukwa chiyani anthu ambiri sasangalala? Nkhaniyi ikusonyeza kuti Baibulo lingatithandize kuti tisamadzione ngati achabechabe.
Kulambira kwa Pabanja Kuzikhala Kosangalatsa
Werengani nkhaniyi kuti mudziwe mmene abale ena amachitira Kulambira kwa Pabanja m’mayiko osiyanasiyana kuti nanunso muone zimene mungamachite.
Muzilemekeza Anthu Achikulire
Werengani nkhaniyi kuti muone mmene Mulungu amaonera anthu achikulire. Kodi ana amene ali ndi makolo okalamba ali ndi udindo wotani? Kodi mpingo ungasonyeze bwanji kuti umalemekeza achikulire?
Kodi Achikulire Tingawasamalire Bwanji?
Makolo achikulire ayenera kukambirana ndi ana awo zimene angachite pokonzekera “masiku oipa.” Kodi angathane bwanji ndi mavuto obwera chifukwa cha ukalamba?
Mawu Anu “Asakhale Inde Kenako Ayi”
Akhristu ayenera kuchita zimene alonjeza osati kunena kuti “inde kenako ayi.” Koma bwanji ngati pachitika zinthu zina ndipo tifunika kusintha pulogalamu? Tiyenera kutsanzira Paulo pa nkhani imeneyi.


text:
Mafumu atekeseka ndi bilu ya malo
Mafumu ena m’dziko muno aopseza kuti achita zionetsero ngati lamulo lokhudza malo lingasinthe kuti iwo asakhalenso ndi mphamvu pogawa malo.
Mawu a mafumuwa akudza pamene mabungwe a Landnet, Farmers Union of Malawi (FUM) ndi Women’s Legal Resource Centre (Wolrec) ali yakaliyakali kumva maganizo a anthu pa Bilu yokhudza malo (Customary Land Bill).
Pali maganizo oti lamuloli lisinthe kuti mafumu asamakhale ndi mphamvu zonse pamalo ndipo mmalo mwake pakhale komiti yomwe iziona za malo komanso kuti pakhale anthu othandizira nkhani za malo osati nduna za mafumu monga zilili panopa.
Mafumu akwiya ndi ganizoli ndipo anenetsa kuti zikasinthadi iwo achita zionetsero kusonyeza mkwiyo wawo ngati eni malo.
“Tikati ‘gogochalo’ timakamba malo. Ufumu ndi malo; popanda malo palibe ufumu; komanso popanda ufumu palibe malo. Ngati wina akufuna kukhudza malo ndiye akukhudzanso mafumu. Akachotsa malo kuti asakhalenso m’manja mwathu ndiye kuti achotsa ufumu wathu,” T/A Kabunduli wa m’boma la Nkhata Bay adauza Tamvani mosapsatira mawu.
“Apa sitikuopanso, Pulezidenti ndi aphungu komanso anthu adziwe kuti pavuta ngati akufuna akhudze malo,” adapitiriza.
Malipoti akhala akumveka kuti mafumu ena akugulitsa malo mwachinyengo komanso mosafunsa eni malowo omwe ndi mafumu ang’onoang’ono.
Koma Kabunduli akuti pasakhale mantha amenewo chifukwa mafumu amene akukhudzidwa ndi ziphuphuwa si mafumu.
“Si mafumu amenewo, komanso lamulo lisasinthe chifukwa zotere zachitika. Sitikusintha ganizo lathu, lamulo lisasinthe chifukwa kuli ngati kuchotsa ufumu wathu,” adanenetsa Kabunduli.
Nkhani zokhudza malo sizikukata. Ku Ntcheu mkangano wa malo uli mkati pamene makampani a Crown Plantation Limited ndi Mota Engil atengera nkhani ya malo kubwalo la milandu.
Makampaniwa akuganizira T/A Masasa kuti adagulitsa malo amodzimodziwo kwa makampani awiriwo.
Ngati lamuloli lisinthe ndiye kuti komiti yomwe ikubwera ndiyo izidzakhudzidwa ndi kagulitsidwe ka malo ndipo pakadzakhala kusamvana, anthu ena apadera ndiwo azidzayendetsa nkhaniyo, osati mafumu kapena nduna za mafumu monga zilili panopa.
T/A Kaphuka wa m’boma la Dedza limodzi ndi Senior Chief Kachindamoto komanso T/A Nyambi wa m’boma la Machinga, akulankhula Chichewa chofanana kuti iwo sangatchedwenso gogochalo ngati mphamvu zawo pa malo zachotsedwa.
“Gogochalo ndi mwini nthaka, ndiye akufuna awachotsenso panthakapo? Lamulo lisasinthe. Nanga anthu amene adapempha malo kwa gogochalo awatani?
“Tipemphe amene akufunsa maganizo a anthuwo kuti aitanitse msonkhano wa mafumu kuti tikamve bwinobwino chomwe akufuna,” adatero Kaphuka, yemwe adati sadakumanepo ndi amabungwewa.
“Atha kusintha mbali zina za lamuloli koma pokhapo poti mafumu asamakhale ndi mphamvu pamalo ndiye izi sizotheka, ayi. Tikufuna tisachotsedwe mphamvu zathu pamalo,” adatero Nyambi.
Koma Emmanuel Mlaka, yemwe akuyendetsa ntchitoyi kubungwe la Landnet wati ntchito ili mkati ndipo pafupifupi mafumu 8 pa 10 alionse akukana kuti lamuloli lisinthe.
“Takhala pachigawo cha pakati kwa sabata zitatu kulankhula ndi mafumu, sabata ikubwerayi tikulowera ku Karonga. Pazomwe tapeza, mafumu akukana kuti lamuloli lisinthe pamene anthu wamba akuvomera kuti kusintha kukhalepo.
“Chomwe mafumu akukanitsitsa n’kuti pakhale komiti yomwe iziyendetsa za malo komanso kuti pakhale anthu amene aziwathandiza kuzenga nkhani za malo. Akunena kuti ali ndi nduna zawo zomwe zimawathandiza kotero palibenso kufunikira koti pakhale anthu ena apadera,” adatero Mlaka.
Gift Mauluka wa bungwe la Worlec akuti ntchitoyi ikupita kumapeto.
Sabata yathayi Mauluka adali m’boma la Thyolo kwa Mfumu Khwethemule komwe mafumu adatemetsa nkhwangwa pamwala kuti lamuloli lisasinthe.
“Mafumu akukana koma anthu akuvomereza kuti kusintha kukhalepo. Ife tilemba zomwe anthu akunenazo ndi kutumiza,” adatero Mauluka.
Pa 2 June 2013, aphungu a Nyumba ya Malamulo adadutsitsa gawo lina lokhudza Biluyi yomwe Pulezidenti Joyce Banda adakana kusayinira ponena kuti iwunguzidwenso.
Bungwe la Alliance for Green Revolution in Africa (Agra) ndilo likupereka thandizo kuti mabungwewa agwire ntchito yofunsa anthu pa za lamuloli.
« Management of public funds needs vigilance A peaceful election is possible »


text:
Namadzunda wa Nyasatimes
Nyasatimes ndi imodzi mwa nyuzipepala za pa Intaneti yomwe eni ake ndi Amalawi ndipo imafalitsa nkhani zochitika m’dziko lino kapena kunja zokhudza Amalawi. Chancy Namadzunda ndi mmodzi mwa atolankhani omwe amalemba nkhani za Nyasatimes ndipo akucheza ndi STEVEN PEMBAMOYO.
Ndikudziwe mnyamata.
Ndine Chancy Chiku Namadzunda ndimachokera kwa Gomani I T/A Zulu ku Mchinji. Ndidabadwa pa 14 February, 1986 m’banja la ana atatu.
Mbiri ya maphunziro ako ndiyotani?
Ndaphunzira sukulu zambiri kuyambira pulayimale mpaka sekondale kusukulu zingapo ku Dowa, Lilongwe ndi Mchinji. Koma utolankhani ndiye ndidakachitira kusukulu ya ukachenjede ya Taipei National University ku China. Uko ndidatenga dipuloma.
Udayamba liti utolankhani?
Ndidayamba m’chaka cha 2008.
Chokoma chachikulu udakumana pautolankhani n’chiyani?
Nthawi yomwe ndimagwira ntchito kukampani ya G and A International omwe amatumiza nkhani kumakampani akuluakulu padziko lapansi polemba nkhani. Iyi ndi nthawi imene ndidawalembera nkhani za oimba wotchuka Madonna komanso mlembi wamkulu wa ungano wa maiko onse la United Nations Ban ki Moon.
Umamva bwanji ukalemba nkhani yokhudza munthu mwini wake nkumadandaula?
Chinthu choyambirira kapena kuti chinsinsi cha utolankhani ndi kuonetsetsa kuti zomwe ukulemba nzoona ndiye ngati ndalemba zoona sindidandaula ayi koma kuti ndilembe bodza munthu nkumadandaula zikhoza kundikhudza kwambiri komanso ntchito sindingagwire bwino.
Pautolankhani wako yemwe amakulimbikitsa ndani?
Mwini wake wa kampani ya Go Bright Media ndi mtolankhani wa Reuters Eldson Chagala, mtolankhani wa Reuters yemwenso ndi mtolankhani odziwika Mavuto Banda ndi wofalitsa mauthenga m’boma la Kasungu Vincent Khonje.
Ukatha ntchito zako zonse umapanga zotani?
Ndili ndi zambiri zochita monga kusewera kapena kuonerera mpira, kuyenda ndi kuona malo osiyanasiyana koma nthawi zina ndimakhala pamakina a Intaneti kumacheza ndi anzanga.


text:
Bakili Muluzi
A Elesoni Bakili Muluzi, amene anabadwa pa 17 Malichi 1943 anali mtsogoleri wa dziko la Malawi kuyambira 1994 mpaka 2004.
Moyo wawo wakale[edit | edit source]
A Muluzi anabadwira mmboma la Mangochi ndipo anagwirako ntchito mmboma. A Muluzi anakhala mmaudindo wosiyana siyana mu chipani cha Malawi Congress Party chomwe chinkalamulira dzikoli.
Utsogoleri wa dziko la Malawi[edit | edit source]
Lernt schreiben, amene ankayimira chipani cha United Democratic Front (UDF) anakhala mtsogoleri wa dzikoli pamene anapambana pa chisankho cha utsogoleri cha zipani zambiri pomwe iwo anapambana ndi 47%. Iwowa anapeza ma voti ambiri kuposa mtsogoleri wa kale amene analamulira dzikoli kuyambira 1964, a Hastings Kamuzu Banda. A Muluzi anapambanso pa chisankho chomwe chinachitika mu 1999 popeza 52% ya mavoti onse, kuwaposa a Gwanda Chakuamba amene ankawoneka ngati apambana pa chisankhocho. Mu 2002, anthu owathandizira ankafuna kusintha malamulo akuti mtsogoleri aziyima pa chisankho kawiri kokha ndi cholinga chakuti a Muluzi ayime kachitatu. Maganizo amenewa anasiyidwa pamene anthu ena anatsutsana nalo ganizoli pochita ziwonetsero. Iwo anasiya boma mu mwezi wa Meyi 2004, ndipo amene anapambana chisankho anali a Bingu wa Muntharika amene ankayimiranso chipani cha UDF.
A Muluzi anali ndi maudindo muboma la a Hastings Kamuzu Banda koma iwo anali mmodzi mwa amene ankatsutsana ndi boma la chipani chimodzi. Ngakhale zinali chonchi, utsogoleri wa a Banda unali ndi nkhani zina zosakhala bwino, mwachitsanzo pamene iwo anagulitsa chimanga chomwe dzikoli linkasunga pa nthawi yomwe kunali njala komanso posokoneza ndalama zomwe zinapezeka pa malonda ndi maiko ena a chimangacho, ngakhale maiko ena akunja ankayesayesa kuti afufuze chomwe chinachitika. Anthu ambiri amaganiza kuti ndalamazi anagawana a Muluzi ndi wotsatira awo ndipo zinasungidwa ku nyumba zosungirako ndalama za maiko a kunja. Ngakhale kunali nkhani zambiri zotele, a Muluzi anali mtsogoleri wotchuka mu dzikolu makamaka ku madera a ku mmwela kwa dzikoli.
Moyo wawo atasiya utsogoleri[edit | edit source]
Ich versteh kein Wort. mtsogoleri wa UDF ngakhale anasemphana maganizo ndi amene iwo anamusankha kukhala mtsogoleri, a Bingu wa Muntharika. A Muntharika anasiya chipani cha UDF ndikukapanga chipani chawo cha Democractic Progressive Party (DPP).
A Muluzi anamangidwa pa 27 Julaye 2006 pa milandu yokhudza ziphuphu koma anamasulidwa tsiku lomwelo. Patangopita ma ola ochepa, munthu amene ankafufuza za mulandu wa a Muluzi, a Gustav Kaliwo anaimitsidwa pa ntchito ndi a Muntharika. Pa chifukwa chimenechi, amene amazenga mulandu wa a Muluzi, a Ishmael Wadi anaimitsa mulanduwu.
Kuyambira mwezi wa Malichi 2007 anthu ena anayamba kunena kuti a Muluzi adzaimenso pa chisankho chomwe chidzachitike mu 2009 ndipo anawapatsa nthawi yakuti anene ngati ankafuna kudzaima pa chisankhocho. Pa 11 Malichi, a Muluzi analengeza kuti adzaimadi, ndipo otsatira awo ena ngati a Brown Mpinganjira komanso a Sam Mpasu, amene koyambilira ankafuna kudzaimira UDF pa chisankhochi, analengeza kuti sadzaima chifukwa cha chidwi chomwe a Muluzi anawonetsa kudzaima.
Wer liest das überhaupt, pali kusamvetsetsa pa zomwe malamulo a dzikoli amanena zokhudza kuima pa chisankho cha atsogoleri akale chifukwa malamulowo amanena kuto mtsogoleri sangaime kachitatu kotsatizana ndipo a Muluzi akufuna kuima chifukwa sanaime pa chisankho chomwe chinachitika 2004. Pa chifukwa chimenechi, anthu ambiri akufuna kuti malamulowo asinthidwe ndipo kuti mawu onena zotsatizana achotsedwe mu malamulowo.


text:
Apumuntha Mlaliki kuchipatala cha QECH
Kudathetheka makofi kuwodi 3B pachipatala cha Queen Elizabeth Central Hospital (QECH) mumzinda wa Blantyre mkulu amene amalalikira uthenga wabwino kuona mbonaona kaamba ka anthu amene adamwalira mokaikitsa.
Wachitetezo wina pachipatalapa, Veronica Zimba, akuti mkuluyu, yemwe dzina lake silikudziwika, adafika kuchipatalako pa 4 April pamene adayamba kulalikira ndi kupempherera odwala. Koma chodabwitsa anthu 6 amene adawapempherera adamwalira tsiku lomwelo iye atangotuluka.
“Tsiku lotsatira [lomwe lidali Loweruka] mkuluyu adabweranso kudzachititsa mapemphero. Tsoka lake adakumana ndi makolo ena amene amayang’anira wodwala ndipo adamwalira, ndiyetu adayamba kutikita,” adatero Zimba.
Zimba adatinso atasunzumira chikwama chomwe mkuluyu adatenga mudali mankhwala achikuda ndi zithumwa komanso zithunzi za njoka zojambulidwa ndi makala.
“Tidamutengera kupolisi ya Blantyre,” adawonjezera.
Mneneri wa polisi ya Blantyre Elizabeth Divala watsimikiza za nkhaniyi koma wati afufuze kaye zenizeni zomwe zidachitika.
“Ndangomvanso kuti kwafika munthu amene wamenyedwa ku QECH koma ndifufuze kaye,” adatero Divala.
Potsimikiza nkhaniyi, mkulu wa chipatalachi, Themba Mhango, adati zidangochitika kuti kamunayu adamukutumula chifukwa panalibe kugwirizana pakati pa pemphero lake ndi kumwalira kwa anthu. Iye sadatsimikize zachiwerengero cha anthu omwe adataya miyoyo yawo patsikulo.
“Zoona amumenya. Koma zangochitika kuti zidatero chifukwa sindikuona kulumikizana kwa kumwalira kwa anthu ndi mapemphero ake,” adatero iye.
« Bambo wa mitala apumira pambuzi CCAP pastor advises believers to shun electoral violence »


text:
Choti Choti Khushiyan Episode 69 Full – 4th March 2014 – Geo Tv
Choti Choti Khushiyan Episode 69, Choti Choti Khushiyan Episode 69, Choti Choti Khushiyan 4th March Full in HD, Watch Choti Choti Khushiyan Episode 69, Watch Choti Choti Khushiyan on 4th March 2014, Watch Choti Choti Khushiyan 4th March 2014, Watch Online Choti Choti Khushiyan on 4th March 2014
Tune Parts
Dailymotion Full part
Choti Choti Khushiyan Episode 69,
Choti Choti Khushiyan 4th March Full in HD,
Watch Choti Choti Khushiyan Episode 69,
Watch Choti Choti Khushiyan on 4th March 2014,
Watch Choti Choti Khushiyan 4th March 2014,


text:
Mwambo wosinthana akazi
Mungathe kugwirizana inde koma kufika posinthana mkazi ndi mnzako ndiye masewera enieni. Komabe ena akulimba mtima motero m’boma la Mulanje komwe anthu akumasinthana akazi monga mwa zikhulupiriro zawo. Kodi ndi chifukwa chiyani? Chikhulupiriro chanji? BOBBY KABANGO akucheza ndi mkulu wina kumeneku.
Tidziwane wawa…
Ndine Gideon Mothisa, mbadwa ya m’boma lino la Mulanje ndipo ndikugwira ntchito kuofesi ya bwanamkubwa wa boma lino.
Tikumva kuti kuno amuna akumatha kusinthana akazi, ndi zoona?
Kwabasi, anthu akuchita ndithu zoterezi. Kale ndiye kudali kanthu koma pano zikusiyika ndipo ngati zikumveka mwa apo ndi apo.
Cholinga n’chiyani kuti zifike potere?
Cholinga akuti amafuna kuti mabanjawo azigwirizana pachilichonse angachite. Zikatere ndiye kuti chinzakecho sichitha chifukwa atemera.
Kuti zifike posinthana akazi zimafunika chiyani?
Pamafunika kuti mukhale ogwirizana zenizeni kuti mpaka zifike poti mutha kudzasinthana akazi kuti aliyense akaone kusintha.
Ndiye ngati amagwirizana kale, afuniranjinso kusinthana akazi?
Ukono ati kumakhala kulimbitsa chinzakecho kuti chifike penipeni poti asadzayerekeze kusiyana ngati zina zitachitika.
Tifotokozereni momwe zimayambira kuti mpaka musinthane akazi.
Choyamba muyenera kuti inuyo mukhale ogwirizana ndiye sizivuta. Mukatero aliyense amakakambira mkazi wake za ubwino woti mukhale ogwirizana. Amayi aja akavomera basi ndiye kuti mkazi wako anyamuka ulendo kwa mwamuna winayo kukamuphikira komanso ndiye kuti akagona komweko malinga ndi mgwirizano wanu. Mkazi akamasuke ndithu, osakachita naye manyazi mwamunayo.
Mpaka mkazi kuvomerezadi zimenezo?
Ngati mwagwirizana ndiye winanso akane? Aliyense amakhulupirira kuti mukachita zimenezo ndiye kuti pakhala kugwirizana komwe amafuna akulimbikitse.
Amayiwo amakhala kuti onse ali bwino? Penatu umakaomba khoma…
Mukagwirizana ndiye kuti mkazi aliyense ali bwino ndipo akapita aliyense zimamuyendera.
Koma ana sangafunse kwapita mayi?
Koditu momwe zimakhalira sungazindikire kuti anthuwa ali paubwenzi, ana amangoti awa ndi anzawo a bambo athu, nawonso makolo ndizo amawauza anawo koma ntchito ikugwirika. Pena mumadabwa kuti ana ena akufanana ndi anzawo a bambo awo.
Ntchito imeneyi imachitika nthawi yanji? Nanga musinthane masiku ochuluka bwanji?
Mumagwirizana momwe mungachitire koma zilibe nthawi yake yeniyeni, mwina kawiri pasabata kapena kuti mpaka aliyense aonetse nkhope ndiye zimachitika malinga ndi mgwirizano wanu. Kusonyeza kuti pali mfundo ziwiri, kuberekerana mwana kapena kungosangalatsana chabe.
Ungamuonenso mkazi wako ngati mwagwirizana zoberekerana mwana?
Mwayi umenewo palibe ndipo udzamuona mkaziyo zomwe mwagwirizanazo zitachitika. Aliyense adzakhala ndi mkazi wake pokhapokha ntchito yomuberekera mwana itachitika.
Kodi nanunso mwachitapo izi eti?
Ha-ha-ha! Ayi, sindingachite zimenezi, koma kuti ndidali ndi mwayi wozenga mlandu wotere komanso abusa anga a CCAP adandidziwitsanso za mwambowu.
Chidachitika n’chiyani kuti muzenge nkhaniyi?
Nthawi ina yake abambo ena adachita mwambowu koma pomwe padavuta n’kuti mkazi wa mwamuna winayo tsiku limenelo sadafune kuti zichitike ndipo adakana kugona ndi mwamunayo koma mnzakeyo zidakamuyendera. Amuna aja atakumana, yemwe sizidamuyendere uja adayamba kufotokozera mnzake uja ndipo mkangano udayamba mpaka ndewu idabuka ati chifukwa adamupusitsa. Kuntchito adawachotsa pazifukwa zomenyanazo chifukwa adavulazana ndithu ndiye adabwera kuofesi yathu kudzadandaula. Nditawafunsa adalongosola kuti nkhani yonse idayambira pamenepa.
Ndiye abusawo mwati amatinji?
Amati m’zaka za m’ma 1968 mpaka 1970 ukamamangitsa ukwati amakufunsani ngati simudzachita zimenezi. Izi ati zimachitika chifukwa kalelo zimafalikira paliponse ndipo mpingo wa CCAP umatsutsana nazo.
Kodi ndi mwambo?
Eya, uwutu ndi mwambo womwe kalelo umachitika ndipo pano mwina ukuchitikabe. Ndilibe umboni koma pena ndimangomva kwa anthu kuti ena akuchitabe zimenezi.
Kodi kusinthana mkazi ndi kuchimwira Mulungu?
Ndi tchimo ndithu! Mawu amati usachite chigololo, kugona ndi mkazi wamwini ndi chigololo.


text:
Mabankers ndi akatakwenso!
Zonse zatheka, Silver Strikers, yomwe oikonda amaitcha Mabankers, Lachiwiri m’sabatayi yakwanitsa kuteteza chikho cha ligi ya TNM itapuntha Nyerere za Mighty Wanderers 2-1.
Masewerowa, omwe adali obwereza oyamba atathera m’ziwawa kubwalo la Balaka, adachitikira pabwalo la Kamuzu mumzinda wa Blantyre.
Zigoli za Ndaziona Chatsalira ndi Green Harawa zidali zokwanira kuti Mabankers ateteze chikhochi kachitatu ndi mapointi 53 pamwamba pa asirikali a Moyale Barracks, omwe adamaliza mpikisanowu ndi mapointi 50.
Masewerowa adachitika popanda ochemerera ndipo anthu ochulukirapo adali panja pa bwaloli kumangozungulirazungulira. Chifukwa cha kukhala akatswiri a ligiyi, Mabankers adabwerera kwawo ku Lilongwe ndi akudziwa kuti cheke cha ndalama zokwana K8 miliyoni ndi chawo basi! Eeetu, paja amati chuma chimanka pachuma chinzake.
Mamulumuzana a TNM kudalibe kubwaloli ndipo masewero atatha, osewera a Silver adayamba kufunsa komwe kuli chikho kuti achinyamule.
“Tapambana, nanga chikho chili kuti? Tikufuna chikho ife!” Iyi idali nyimbo yomwe idapekedwa ndi kuimbidwa pasitediyamu.
Wanderers idapeza chigoli chopukutira misozi kudzera kwa Timothy Chitedze atasumbira ndi mutu.
Mphunzitsi wa Wanderers Stuart Mbolembole adakhumudwa ndi anyamata ake ndipo adati: “Tasewera lerozi zikusiyana ndi zomwe tasewera posachedwapa [mu chikho cha TopSports]. Anyamata anasinthiratu ndipo sindikudziwa kuti chinavuta n’chiyani.”
Naye mphunzitsi wa Silver Stain Chirwa, yemwe adalepheretsa Wanderers kutenga K2 miliyoni ikadapambana masewerowo n’kukhala pa nambala 4, adati ndi wokondwa kuti chaka chimenechi wapezako choloza. Nyerere zidathera pa nambala 6 ndi mapointi 45.
“Zidativuta m’zikho zina zija, tidalimbikirabe kuti tipeze kanthu ndipo zatheka. Ndithokoze osewera anga,” adatero Chirwa atakondwa kwambiri.
Masewerowo adali omalizitsa ligi ya 2012/13. Malinga ndi zotsatira za tsikuli, pachitatu pali Mafco ndi mapointi 49, pamene pachinayi palinso Kamuzu Barracks ndi mapointi 47 ndi Blue Eagles pachisanu ndi mapointi 47.
Tsiku loti mwambo wopereka chikho ndi mphotho linali lisanadziwikebe pamene tinkalemba nkhaniyi.


text:
KUCHEZA NDI | FRÉDÉRIC DUMOULIN
Wochita Kafukufuku Wazamankhwala Akufotokoza za Chikhulupiriro Chake
Frédéric Dumoulin wakhala akugwira ntchito m’dipatimenti yofufuza zamankhwala payunivesite ina ku Belgium kwa zaka zoposa 10. Poyamba iye sankakhulupirira kuti kuli Mulungu. Koma kenako anayamba kukhulupirira kuti Mulungu ndiye analenga zinthu zamoyo. Mtolankhani wa Galamukani! anacheza ndi Frédéric, yemwe pano ndi wa Mboni za Yehova, kuti adziwe za ntchito yake komanso chikhulupiriro chake.
Kodi munakulira m’banja lachipembedzo?
Ee. Mayi anga anali Mkatolika. Koma nditawerenga zokhudza zinthu zoipa zimene zipembedzo zinachita, monga nkhondo za pakati pa Akhristu ndi Asilamu, ndinayamba kudana ndi chipembedzo moti ndinalibenso nacho ntchito. Ndinawerenganso zokhudza zipembedzo zomwe si zachikhristu, ndipo ndinaona kuti nazonso zimachita zinthu zoipa. Ndili ndi zaka 14 ndinayamba kuganiza kuti zachinyengo zomwe zimachitika m’zipembedzo, ndi umboni woti kulibe Mulungu. Choncho kusukulu nditaphunzira zoti zamoyo zinachita kusintha kuchokera ku zinthu zina, ndinayamba kuona kuti moyo unangoyamba wokha.
N’chiyani chinakuchititsani kuti muzikonda sayansi?
Ndili ndi zaka 7, munthu wina anandipatsa chipangizo choonera tizinthu ting’onoting’ono ndipo ndinkachikonda kwambiri. Ndinkagwiritsa ntchito chipangizochi kuonera mbali zing’onozing’ono za tizilombo touluka, monga agulugufe.
N’chiyani chinakupangitsani kukhala ndi chidwi chofuna kudziwa mmene moyo unayambira?
Ndili ndi zaka 22, ndinakumana ndi mayi wina wasayansi, yemwe anali wa Mboni za Yehova. Iye ankakhulupirira kuti Mulungu ndiye analenga zinthu zamoyo. Zimenezi zinali zachilendo kwambiri kwa ine. Ndinaganiza kuti ndingathe kumusonyeza kuti zimene amakhulupirirazo n’zabodza. Koma ndinadabwa kwambiri kuona kuti anayankha mafunso anga onse mogwira mtima. Ndinayamba kuchita chidwi ndi anthu amene amakhulupirira zoti kuli Mulungu.
Patatha miyezi ingapo, ndinakumananso ndi wa Mboni wina amene ankadziwa zambiri zachipatala. Atandiuza kuti akufuna kundifotokozera zomwe amakhulupirira, ndinavomera chifukwa ndinkafuna kudziwa chifukwa chake anthu ena amakhulupirira zoti kuli Mulungu. Ndinkaganiza kuti ndingathe kumuthandiza kuti asiye kukhulupirira zoti kuli Mulungu chifukwa n’zabodza.
Ndiye kodi zimenezi zinatheka?
Ayi, chifukwa ndinalephera kupereka umboni woti kulibe Mulungu. Kenako ndinayamba kufufuza mfundo zosiyanasiyana zokhudza mmene moyo unayambira. Ndinadabwa kwambiri nditapeza kuti asayansi ena odziwika bwino amanena kuti selo lililonse ndi logometsa ndipo n’zosatheka kuti zimenezi zingochitika zokha. Asayansi ena amaganiza kuti maselo amenewa anachokera mlengalenga. Choncho asayansi sagwirizana chimodzi pa nkhani ya mmene moyo unayambira.
Nanga kodi pali mfundo ina imene asayansi amagwirizana?
N’zodabwitsa kuti asayansi ambiri amagwirizana pa mfundo yoti pali chinachake chimene chinachititsa kuti moyo uyambe kuchokera ku zinthu zopanda moyo. Ndinayamba kudzifunsa kuti, ‘Ngati asayansi amanena kuti moyo unayamba popanda Mlengi, koma sadziwa chimene chinauyambitsa, ndiye angatsimikize bwanji kuti moyo unayambadi choncho?’ Zimenezi zinandipangitsa kuti ndiyambe kufufuza zomwe Baibulo limanena zokhudza mmene moyo unayambira.
Ndiye munayamba kuliona bwanji Baibulo?
Ndikaphunzira mfundo iliyonse m’Baibulo, inkandipangitsa kukhulupirira kuti Baibulo ndi lolondola. Mwachitsanzo, zaka zaposachedwapa ndi pamene asayansi apeza umboni wosonyeza kuti chilengedwechi chili ndi chiyambi. Koma mawu oyamba a m’Baibulo, omwe analembedwa zaka pafupifupi 3,500 zapitazo, amati: “Pa chiyambi, Mulungu analenga kumwamba ndi dziko lapansi.”1 Ndinapezanso kuti zimene Baibulo limanena zokhudza sayansi, n’zolondola.
Ndinapeza kuti zimene Baibulo limanena zokhudza sayansi, n’zolondola
Kodi zimene munkadziwa zokhudza sayansi zinapangitsa kuti muvutike kuyamba kukhulupirira Mulungu?
Ayi. Pamene ndinkayamba kukhulupirira zoti kuli Mulungu, n’kuti nditaphunzira sayansi payunivesite inayake kwa zaka zitatu. Ndikuona kuti ndikamaphunzira zambiri zokhudza mmene zinthu zamoyo zinayambira, m’pamenenso ndimakhulupirira kwambiri kuti kulidi Mlengi.
Mungatipatse chitsanzo?
Ee. Ndinaphunzira mmene mankhwala ndi poizoni zimakhudzira zinthu zamoyo. Zimene zinandidabwitsa kwambiri, ndi mmene ubongo wathu umadzitetezera ku mabakiteriya ndi zinthu zina. Pali zinthu zina zimene zimalekanitsa magazi ndi maselo a mu ubongo.
Ndiye zimenezi n’zochititsa chidwi chifukwa chiyani?
Zaka 100 zapitazo, akatswiri anapeza kuti zinthu zomwe zafika m’magazi, zimafalikira mbali zonse za thupi lathu kupatulapo mu ubongo ndi m’fupa lakumsana. Mfundo imeneyi inandichititsa chidwi kwambiri chifukwa timitsempha ting’onoting’ono timafikitsa magazi m’maselo onse a mu ubongo. Maselo onse a mu ubongo amayeretsedwa komanso kupeza chakudya ndi mpweya kuchokera ku magazi. Ndiye zimatheka bwanji kuti magazi azisiyanitsidwa ndi maselo a mu ubongo? Kwa zaka zambiri asayansi sankadziwa mmene zimenezi zimachitikira.
Tifotokozereni mmene zimenezi zimachitikira.
Timitsempha ta m’thupi la munthu sitili ngati timachubu tapulasitiki toti zinthu zakunja sizingalowe mkati. Mitsempha imapangidwa ndi maselo. Tizilombo toyambitsa matenda komanso zinthu zina zimatha kudutsa m’maselo amenewa. Koma maselo amene amapanga timitsempha ta mu ubongo wathu, ndi osiyana ndi maselo onse a m’thupi la munthu. Maselowa anakhala mogundana kwambiri ndipo mmene zimenezi zinapangidwira n’zochititsa chidwi kwambiri. Mpweya wabwino ndiponso tizinthu tochokera mu zakudya zimadutsa kuchoka m’mitsempha kupita mu ubongo, koma osati mwachisawawa, ndipo mpweya woipa umadutsa kuchoka mu ubongo kupita m’mitsempha. Koma zinthu monga mapuloteni, maselo akufa ndi zina, sizilowa mu ubongo. Choncho zinthu zimene zimalekanitsa magazi ndi maselo a mu ubongo zimaonetsetsa kuti zinthu zosafunika zisalowe mu ubongo. Zimenezi zimachitika mogometsa kwambiri, ndipo ineyo ndimaona kuti sizingangochitika zokha popanda amene anazilenga kuti zizichita zimenezi.


text:
Mashado a PP ndiwo agawe chimanga cha boma
Anthu amene satsatira chipani cha PP ali pachiopsezo chosumbudzuka ndi njala pamene boma lauza mashado a PP kuti ayambe kugawa chimangachi kwa anthu ovutika m’madera awo.
Mneneri wa Pulezidenti Joyce Banda Steven Nhlane wati n’kovuta kuti mashado a zipani zina zimene zakhala zikulalatira ndi kuipitsa mbiri ya Pulezidenti atumidwenso kugawa nawo chimangachi.
“Aphungu komanso omwe akufuna kudzaimira PP ndi imodzi mwa njira zomwe zikugwiritsidwa ntchito pogawa chimangachi komanso pali mafumu amene akugawa chimangachi mosayang’anira ndale,” adatero Nhlane.
Lachinayi sabata yatha pamsonkhano wa atolankhani ku Sanjika mumzinda wa Blantyre komanso Lamulungu pamwambo wokumbukira kuti patha chaka chimodzi chimwalirireni Inkosi ya makhosi M’mbelwa IV ku Edingeni m’boma la Mzimba, Banda adauza mashado a PP kuti apite ku Farmers World ku Lilongwe kukatenga chimangachi kuti azikagawira anthu amene alibe chakudya m’madera mwawo.
Chimanga chomwe chikugawidwachi ndi chomwe dziko lino lidalandira kuchokera ku United Arab Emirates (UAE) kudzera m’bungwe la Khalifa Bin Zayed Al Nahyan Foundation kuti chithandize mabanja pafupifupi 7 500 amene akusowa chakudya.
Dzikoli lidapereka matani 13 500 kudziko la Malawi Banda atadandaulira dzikoli kuti Amalawi ali pamoto.
Abdulrahim Jali yemwe amaimira dziko la United Arab Emirates polankhula pamene ankapereka chimangachi a 17 February adati: “Cholinga chathu ndi kuthandiza ovutika ndipo pamene Pulezidenti Banda adapempha thandizo, tidaganiza zobwera ndi [chimangachi] kwa ovutika.”
Koma Nhlane akuti chimangachi chidaperekedwa kwa Banda, kotero ali ndi ufulu wosankha momwe chingagawidwire.
“Kupatula aponso, PP ili ndi mashado m’zigawo zonse 193 amene angafikire anthu onse amene akufunika thandizoli.
“Mashado MP a zipani zina si odalirika kwa mtsogoleri wa dziko lino, kotero si oyenera kugawa nawo chimangachi. A Pulezidenti sangagwiritse ntchito amene tsiku lililonse amakhalira kuwanyoza kuti agwire nawo ntchitoyi,” adatero mneneriyu.
Izi zadabwitsa katswiri pa zandale, Prof Chijere Chirwa amene akuphunzitsa kusukulu ya ukachenjede ya Chancellor College ku Zomba, yemwe akuti zaboma siziyenera kukhudzana ndi chipani.
“Ngati chimangacho chimaperekedwa kuti chithandize anthu ovutika ku Malawi, ndiye njira yabwino kudali kukachisiya ku Admarc kapena mwa ma DC osati mwanja mwa chipani. Koma ngati sichinabwere m’njira ya chipani ndiye chaperekedwa bwanji kuchipani?” akudabwa Chirwa, potsindika kuti chipani si boma.
Chirwa akuti magawidwe a chimanga otere kukuonetseratu kuti palowa ndale, makamaka pamene zisankho za pulezidenti, aphungu ndi makhansala zayandikira, osati kuthandiza ovutika.
Posakhalitsapa bungwe la Malawi Vulnerability Assessment Committee lidatulutsa lipoti kuti anthu oposa 1.5 miliyoni ndiwo akuthatha ndi njala m’dziko muno.
Amene akuyang’anira kagawidwe ka chimangachi, Macward Themba, yemwenso ndi mkulu wa Mudzi Transformation Trust (MTT), wati akugwirita ntchito aphungu a PP ndi mashado a chipani kuti kagawidwe kasavute.
Koma aneneri a chipani cha UDF ndi DPP ati izi ndi zodandaulitsa ndipo anenetsa kuti zipani zawo zichitapo kanthu.
“Izi ndi ndale zoipa, ndale sitipangira pamoyo wa munthu. Anthu akuvutika ndi njala ndiye mukumupatsa wachipani kuti ndiye azigawa chimanga kwa ovutika chifukwa chiyani?
“Tiwauza anthu kuti asanyengeke ndi chimangacho. Komabe tilembera bungwe loyang’anira za zisankho la Malawi Electoral Commission kuti lione ndale zomwe boma layamba,” adatero mneneri wa DPP, Nicholas Dausi.
Naye Ken Ndanga wa UDF akuti izi ndi ndale zoipa chifukwa mashado a chipani chawo sadapatsidwe ntchitoyi.
“Mashado athu palibe amene wapatsidwa chimanga kuti azigawa. Komabe adziwe kuti anthu atopa ndipo akufuna kusintha,” adatero Ndanga.
“Azigawa mosankha, anthu a zipani zathu sangapatsidwe chimangachi, ndi kuononga zinthu zothandizira anthu kumeneku. Ndale zotere sitikuzifuna.”
Koma mneneri wachipani cha MCP Jessie Kabwira samayankha foni yake ya m’manja pamene timati tilankhule naye Lachitatu m’sabatayi.
Mashado ena a maboma a Thyolo, Ntchisi ndi Lilongwe atsimikiza kuti atenga kale matumba a chimanga amene ayamba kugawa pamene ena akuti akhala akukatenga chimangachi m’sabatayi.
Raja Khan, yemwe ndi shado wa PP kummwera kwa boma la Thyolo, akuti akhala akutatenga chimangachi m’sabatayi.
“Kampeni ikuyenda bwino ndipo chimanga ndikatenga m’sabatayi kuti ndigawire anthu anga,” adatero Khan pouza Tamvani.
Naye Banda ali kalikiriki kugawa chimanga m’dziko lonse, zomwe ena anena kale kuti ndi ndale chabe.
Koma mneneri wa Pulezidentiyu watsutsa izi ponena kuti kugawa chakudya kwa anthu ovutika si ndale.
“Pomapereka chimanga kwa mabanja amene akuvutika ndi njala Pulezidenti akupulumutsa miyoyo ya anthu ndipo atsogoleri ena a zipani zina atha kutero ndipo akupemphedwa kuthandiza Pulezidenti wa dziko lino patchitoyi,” adatero Nhlane.
« Dreams die as Ovop loan hangs in the sky HIV-related pain »


text:
Kodi Ndalama Zoyendetsera Ntchito Yanu Zimachokera Kuti?
Ndalama zoyendetsera ntchito yathu kwenikweni zimachokera kwa ifeyo a Mboni za Yehova ndipo timapereka mwa kufuna kwathu. Sitiyendetsa mbale ya zopereka pa misonkhano yathu ndiponso sitipereka chakhumi. (Mateyu 10:7, 8) M’malomwake, pamisonkhano yathu pamaikidwa mabokosi a zopereka kuti amene angafune kupereka aponye mmenemo. Sitilengeza mayina a anthu amene apereka.
Ndalama zimene timapeza zimakwanira kuyendetsera ntchito yathu chifukwa tilibe abusa amene timawalipira. Chifukwa chinanso n’chakuti, sitilipidwa kuti tizikalalikira nyumba ndi nyumba, komanso malo athu olambirira samangidwa m’njira yoti athe ndalama zambiri.
Zopereka zimene zimatumizidwa kumaofesi a Mboni za Yehova zimagwiritsidwa ntchito kuthandiza anthu amene akhudzidwa ndi masoka a chilengedwe, kuthandizira a mishonale ndi atumiki amene amayendera mipingo yathu. Zimathandiziranso pa ntchito yamanga nyumba zolambiriramo m’mayiko osauka komanso kusindikiza ndi kutumiza mabaibulo ndi mabuku ena ofotokoza nkhani za m’Baibulo.
Munthu aliyense amasankha yekha ngati akufuna kupereka ndalama zothandizira pa ntchito yolalikira imene ikuchitika padziko lonse kapena zothandizira pa mpingopo. Munthu akhoza kusankhanso kupereka ndalama zothandizira pa ntchito zonsezi. Mwezi ndi mwezi, mpingo uliwonse umadziwitsa anthu a mu mpingomo mmene ndalama zagwirira ntchito.


text:
Nyumba Ya Mulungu
4/8/2003
Komba, Malawi, Africa 1996
Banja La “Thanzi”—Mkwatibwi Wokonzeka
Posachedwa, Yesu abwera chifukwa cha mkwatibwi wake. Bayibulo likuti Yesu adzabwelera mkwatibwi yemwe wadzikhonzekeletsa yekha. Kodi tingayikidzike bwanji miyoyo yathu kukhala yokonzekera? Chabwino, lingalirani chithunzithunzi ichi ndi ine.
Pamene zipembedzo zathu kapena uzimu ukachitika pamalo patsiku limodzi musabata, ndiye dzili ngati kudya chakudya chimodzi sabata iliyonse. Umu simomwe atate anati tikhale. Tayenera kudyetsa matupi athu tsiku lililonse kuti tikhale. Anapangisanso mizimu yathu kudya nthawi zambiri musabata—kudya mkate wochokera kumwamba ndi kukondana wina ndi nzake tsiku, ndi tsiku , ndi tsiku. Anatipanga kukhala mu ufumu wa ansembe pamodzi ndiku bweletsa mkate wamoyo kwa aliyense pamene tikudzukira m’mwamba, pamene tikukhala pansi ndi pamene tikuyenda munjira.
Kupembedza kwa Yesu kuli ngati kudula nkhuni ndiponso ngati tichapa Malaya pamodzi. Timaphunzisana mau a Mulungu mumalo a miyoyo yathu. Pamene tiyenda mu misika pamodzi. Ngati tiona munthu amene ali wovutitsa mkazi wake, timamubweretsela mawu a Mulungu ndikuyamba kumuthandiza kuona Yesu. Pamene tiona mwamuna kapena mkazi amene ali wozikonda ndi zimene alinazo. Timawakonda ndi mau a Mulungu tsiku lililonse. Sitidikila wina ku “lalikira uthenga” okhunzana ndi izo la Mulungu, koma timawapatsa mau a Mulungu chifukwa tonse ndife a nsembe.
Mwana wang’ono amene amadya chakudya chimodzi sabata iliyonse akhodza kudwala ndi kufowoka. Izi ndi zowona za mkwatibwi wa Yesu. Tayenera kudzidyetsa tsiku ndi tsiku ndi utsiku, tsiku ndi usiku—kuti tikule a mphamvu. Timadyetsana mau a Mulungu. Timapembeza limodzi tsiku lililonse. Timamufunsa Mulungu kuti atithandize tsiku lililonse.
Anthu ambiri atha kuganiza kuti banja la thupi lingadwale kwambiri ngati lingamasonkhane la Mulungu ndi la chitatu lokha lokha. Mu bayibulo, tikuwerenga dza banja la Mulungu ku Machitidwe 2. Akunena bwino bwino kuti adali pamodzi tsiku lililonse ndipo amadzipereka tsiku lililonse kudziphunzitsa za atumwi, kutumikirana m’modzi ndi nzake. Ndikupemphera limodzi. Tsiku lililonse, usiku uliwonse. Samadzitengela zomwe alinazo ngati zawo. Adanyema mkate ndi kudya limodzi mumanyumba awo tsiku lililonse.
Tidanzidwa zaka zambiri kuti chikhristu ndi mpingo ndi chinthu chimene tingochionerela ndikubwereranso ku moyo wa kale linja. Tili ndi mayiko awiri kapena atatu osiyana. Tili ndi dziko la kunyumba kwathu ndi banja, dziko la ku ntchito ndi kukhala, ndi dziko la “mpingo” wathu. Yesu wathu adatiphunzitsa kuti mayiko onsewa ali pamodzi ndiponso ali chimodzi. Aliyense amene wapereka miyoyo yawo kwa Yesu ali ndi dzana (100) la atate, azimayi, abale, alongo, malo ndi zinthu—osati dzana la anthu. Oyandikana nawo ndi okuwadziwapo ena, koma dzana la amayi ndi abambo. Izi ndi zomwe Yesu adatimphunzitsa. Ichi ndi chomwe mpingo ukuthandauza. Tsimalo opitako, koma chomwe tili tsiku lililonse. Mpingo uli ngati kukhala pamodzi ndi pafupi ndi wina ndi mzache ngati mayi ndi mwana wongobadwa kumene. Awa ndi mau eni eni a Yesu.
Zotsinga
Sono chimatipangasa kuti tidzitsiye zinthunzi ndi chiyani?
Chotsinga choyamba ndi chiphunzitso chotsamalizika chomwe tidaphunzitsika dzaka zapita zambiri. Koma chomwe tikazindikira ziphunzitso za Yesu zokhudza zinthuzi. Pali zotsekereza kapena zotsinga zotipangitsa kutsiya njira yomwe Yesu afuna kuti tikhale ngati mpingo. Ngati tikhala odzikonda kapena aulesi. Sitikufuna kukhala mpingo womwe Yesu afuna kuti tikakhale. Tikufuna kukhala moyo wathu m’mene tafunira kukhalira. Ngati wina abwera kwa inu kapena kwa ine ndi kubweretsela uthenga wa Yesu za momwe tikukhalira ndi akazi athu kapena amuna athu. Munthu wozikonda amati, “dziwa zako. Pitani kutali ndi ine.
Koma iyi sinjira ya Yesu akuti, “Aliyense amene andidziwa ndi kundikonda ine akonda dziphunzitso zomwe ndi phunzitsa.” Wokond Yesu adzanena “Dzikomo kwambiri chifukwa chondithandiza.” Ndikufuna kumudziwa Yesu kwambiri. Ndinali wosaona koma mwandithandiza kuonanso pang’ono, ndikuthokoza pa ichi.” Umu ndi momwe banja la Mulungu layenera kukhalira pamodzi tsiku lililonse. Timathandizana kudziwa bwino Yesu pothandizzana kusiya tchimo, kondanani wina ndi nzake, ndi kusamalira monga tidzisamala ife eni. Izi ndi ziphunzitso za Yesu. Umu ndi momwe adakhala moyo wake ndi ife, ndi momwe watiyitanila kukhala moyo uwu ndi wina ndi mzache. Umu ndi momwe mkwatibwi wayenela kukhonzekera kubweranso kwa mkwati Yesu.
Ichi ndi chifunilo cha Atate kuti “tisakhuze mkwatibwi” koma kukhala mkwatibwi. Titha kupanga ichi ngati tikondana ndi kusinthana miyoyo ndi wina ndi mzache tsiku ndi tsiku. Izi zipotsa kuti “Hi!” ndi kuti “ndimakukonda!” ndi kamayenda. M’malo mwake. Nditsekula mtima wanga kwa iwe ndikukufunsa kuti undithandize. Ngati muona tchimo m’moyo mwanga, simupita njira yina ndi kuyisala. Inu ndinu a kazembe ake a Yesu monga momwe Mulungu amandiuzila kudzera mwa inu.
Uwu ndi mpingo—kukhala moyo uwu tsiku lililonse, osati kupita ku nyumba ya Mulungu, koma kukhala malo omwe Mulungu amakhala. Ndiye manyumba athu, m’malo ogwilira ntchito athu ndi mipingo yathu yonse ili limodzi, ndi yayikulu. Palibenso zotsekereza kumtima wanga ndi wanu komanso dzotsekereza kunyumba kwanga ndi kwanu. Ndikutchosa kudzikonda kwanga ndi kudzikuza, ndikuchotsa ulesi wanga ndi kusakhulupirila ndipo ndikukonda ena ngati momwe Yesu adandikondera. Ngati wina aliyense achita izi, kuchokera ang’ono mpaka aakulu, Yesu adzathira mafuta amachiritso ndipo ife ndife mpingo ndi mkwatibwi wokongola. Ngati sitidzafuna kukhala nawo m’mawa wa tsiku la sabata, ife tidzasemphana ndi mtima womwe uitana za Mulungu, ndipo tisakhale zipembezo zomwe zili zopanda phindu.
Utsogoleri M’nyumba Ya Mulungu
Kumachitidwe 20, Paulo amalankhula kwa atsogoleri ena ndikuti, “ndali Mzimu Woyela womwe adakupangitsani kukhala wamkulu woyang’anira.” Izi ndi zotsiyana ndi njira ya munthu. M’mayiko ambiri omwe takhala tikupitako, njira yomwe munthu amakhalira mtsogoleri m’nyumba ya Mulungu ndi pokha pokha apita ku sukulu ya dza bayibulo kapena ku seminare, kapena awerenge kupotsa momw anthu ena amgathe, koma zonsezi ndi zifukwa zosayenera. Izi si njira zomwe Mulungu amapangira atsogoleri.
Padali nthawi zomwe takhala tikuyenda mumipingo yosiyana siyana muma tauni ndipo tidafunsidwa kulankhula ndi atsogoleri. Panthawiyo, padali njira ziwiri zomwe tidaganiza omwe ali tsogoleri. Njira yapafupi ndiyoganiza kuti, “Kodi amene ali mu utsogoleri ndi ndani, kapena kodi ndi ati amene adatsankhidwa ndi anthu kukhala atsogoleri?” chabwino atsogoleri ndi okhawo amene amakhala ndi a maudindo awo, mwa chisanzo “Abusa kapena abusa aakulu”.
Koma umu ndi momwe Mulungu amasankhira atsogoleri ake. Sadasankhe anthu chifukwa cha sukulu ya baibulo kapena seminare. Adasankha anthu momwe adaona mumitima yawo ndi kuona kuti adali okonzeka kusiya machimo awo ndi dzikhumbo khumbo pa moyo wa munthu ndi kumtsata pokhapokha iye kuwapulumutsa iwo dzingavute maka. Sono, ngati tafunsidwa kulankhula ndi atsogoleri muma tauni kapena mumayiko osiyana siyana. M’malo moyitana aliyense amene ali ndi udindo kapena m’maina kuti abwere, talankhula kuti, aliyense amene apita kukagona napempherela anthu oyela mtima, amene masana amasamala oyera mtima ena ndi ena osakhulupirira, amene ali ndi mtima womusata cholinga cha Mulungu mu dziko, amuna kapena akazi, ang’ono kapena akulu, ngati musamalira mizimu ya anthu ena osati pa inu nokha, ndiye kuti ndinu mtsogoleri. Bwerani tiyeni tilankhule umu ndi momwe mzimu woyera umapangira oyang’anira aakulu. Izi dzikusiyana kusankha mtsogoleri kamba ka udindo kapena maphunziro.
Machitidwe 6, padali ntchito yaikulu yochita ku Yerusalemu. Sadanene kuti sankhani anthu awiri amene ali ndi seminare yamaphunziro ndi kutsogolera bwino kapena kulankhula bwino kusiyana ndi ena.” Iwo anati, “sankhani anthu asanu ndi awiri mwa inu amene ali odzazidwa ndi mzimu woyera ndi nzeru.” Mukuona anthu achikondi ndi anthu othandiza moyo wawo wa tsiku ndi tsiku. Awa ndi amuna ndi akazi amene Mzimu Oyera ukuwadzutsa. Sidzitengera pepala lamaphunziro lomwe aliyika pakhoma ndi chizindikiro cha golide. Dzimatengela mtima wosweka ndi chizindiki cha Mzimu woyera. Sono izi ndi ziphunzitso zina za utsogoleri, chifukwa Mulungu akufuna kusankha adzitsogoleri pa anthu onse.
Zomwe munthu amaganiza kuti ndi zofunikira, Mulungu saganiza choncho. Pamene Samueli amafuna kusankha munthu wokhala mfumu, ambiri adzibale a Davide adaoneka kuti adzakhala atsogoleri abwino. Koma wang’ono, kanyamata kabusa nkhosa kadali komwe Mulungu adasankha, tsalabada za mkati mwa mbale kapena mlongo. Amaona za bwino ndi ukulu wa mtima wa munthu ameneyo. Davide amafunitsitsa kuteteza moyo wake ndi wa nkhosa zake ku mkango ndi dzi mbalangondo. Davide ali wang’ono adapha mkango ndi chimbalangondo kuti apulumutse kankhosa kamodzi ka Mulungu. Davide adamuuza Sauli “ndapha mkango” ndapha chimbalangondo ndithanso kupha Goliyati.” Chifukw aDavide adali wodzipereka kupulumutsa nkhosa, Mulungu adaona kuti Davide athanso kupereka moyo wake pa ana ake. Ichi ndi chizindikiro cha mwamuna ndi mkazi chomwe Mulungu adzutse kukhala mtsogoleri, osati mwamuna kapena mkazi omwe adachita bwino mumaphunziro, koma munthu yemwe adzazipereka moyo wake pa nkhosa za Mulungu.
Bukhu la Machitidwe likulankhulanso za Davide kuti adali wakufuna kwa Mulungu chifukwa amachita zonse zomwe Mulungu amafuna. Davide adalakwa m’moyo wake, tikudziwa zimenezi. Koma mtima wake udali woti akachite zonse zomwe Mulungu anena. Pa chifukwa chimenechi Mulungu amapungulira mafuta an’dalitso pa iye ndi kumuvomereza Davide kukhala mtsogoleri pa anthu ake—chifukwa amdzipereka moyo wake pa nkhosa za Mulungu ndi kuchita zonse zomwe mbuye wafuna kuti akachite. Ichi ndi chikondi cha Mulungu: Amuna, Akazi ndi ana amene adzapereka miyoyo yawo pa nkhosa za Mulungu, ndi omwe adzachite zonse zomwe Mulungu adzanena, omwe adzachite zonse zomwe Mulungu adzafunse—iwo ali amuna, akazi ndi ana omwe ali akumtima wake wa Mulungu. Ameni?


text:
Kodi mungakonde kuwerenga nkhaniyi mu %%?
Inde
Ayi
Mavidiyo Achikhristu Amene Angatithandize Kukhala ndi Chikhulupiriro
Onerani kapena koperani mavidiyo achikhristu pawebusaitiyi. Pali mavidiyo a mitu yosiyanasiyana monga, chifukwa chimene mungakhulupirire Baibulo, zinthu zachilengedwe zimalemekeza Mlengi wathu, zimene achinyamata angachite kuti zinthu ziziwayendera bwino, komanso zimene tingachite kuti tikhalebe okhulupirika tikamakumana ndi mayesero.
Mboni za Yehova—Zinasonyeza Chikhulupiriro Chawo, Gawo 1: Kutuluka mu Mdima
'Uthenga Wabwino Ukulalikidwa Kudziko Lililonse, Fuko Lililonse ndi Chinenero Chilichonse'
Zimene Achinyamata Amafunsa--Kodi Ndingapeze Bwanji Anzanga Abwino?
'Yendani mwa Chikhulupiriro, Osati mwa Zooneka ndi Maso'
Mboni za Yehova--Gulu Limene Likulalikira Uthenga Wabwino
ONANI MAVIDIYO ENA
Khalani Bwenzi la Yehova-Imbani ndi Ife
© 2014 Watch Tower Bible and Tract Society of Pennsylvania.
|


text:
Ntchito Yomanga Ikuyenda Bwino Kwambiri ku Wallkill ndi ku Warwick
Ntchito yaikulu yomanga nyumba ndi maofesi atsopano a Mboni za Yehova ku United States ikuyenda bwino kwambiri. Ntchitoyi ikuchitika m’malo awiri ndipo anthu ongodzipereka, ochokera m’dziko lomweli, ndi amene akugwira ntchitoyi.
Ku Wallkill m’dera la New York: Uku kumakhala anthu a Mboni oposa 1,600 ndipo ndi kumene kuli makina osindikizira mabuku a Mboni za Yehova m’dziko la United States. Popeza ntchito yosindikiza mabuku ku Wallkill ikukula, kumalowa kwayambika ntchito yowonjezera nyumba zina. Anthu ambiri amene akugwira ntchito yomangayi ndi ongodzipereka ndipo akumanga nyumba yosanja katatu yomwe mukhale maofesi. Kuwonjezera pamenepa, akumanganso malo oimika magalimoto komanso nyumba yogona yomwe ndi yosanja katatu. Pomafika m’chaka cha 2012, anthu omwe akugwira ntchitoyi anali atamaliza kumanga nyumba yosungiramo zipangizo zosiyanasiyana komanso anali atakulitsa chipinda chodyera kuti m’chipindacho muzitha kukhala anthu 200.
A Mboni za Yehova ali ndi maofesi ena m’mayiko osiyanasiyana monga ku Brazil, Germany ndi ku Mexico ndipo maofesi amenewa amawatchula kuti maofesi a nthambi. Ku United States, a Mboni za Yehova alinso ndi malo ku Patterson m’dera la New York, komwe kuli masukulu osiyanasiyana ophunzitsa Baibulo komanso ali ndi maofesi ku Brooklyn, m’chigawo chomwecho cha New York. Ntchito yomangayi ikatha, ndiye kuti ku Wallkill n’komwe kukhale nyumba zambiri komanso zikuluzikulu kuposa maofesi ndi nyumba zina za Mboni za Yehova zimene zili m’madera ena padziko lonse.
Ku Warwick m’dera la New York: Kumalo amenewa n’komwe kudzakhale likulu la Mboni za Yehova padziko lonse. Nyumba zopanda anthu zomwe zinali pamalowa zinagwetsedwa. A Mboni apeza malo ena ku Tuxedo, m’dera lomweli la New York, omwe ali pa mtunda wamakilomita 10 kuchokera ku Warwick. Kumalo amenewa n’kumene akusungirako zipangizo zawo zimene akugwiritsa ntchito pa ntchito yomanga ku Warwick. Panopa, akuluakulu oona zachilengedwe avomereza kuti ntchitoyi ipitirire chifukwa aona kuti siwononga zachilengedwe. Pulani ya maofesiwo ikangovomerezedwa, a Mboni za Yehova alemba chikalata ku boma chopempha chilolezo choti ntchito yomangayo ipitirire. Padakali pano, likulu la Mboni za Yehova lidakali ku Brooklyn, mumzinda wa New York.


text:
Kodi mungakonde kuwerenga nkhaniyi mu %%?
Inde
Ayi
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Inde
Ayi
15 Ndiyeno zimenezi zitachitika, Yehova analankhula ndi Abulamu m’masomphenya,+ kuti: “Usaope+ Abulamu. Ine ndine chishango chako.+ Mphoto yako idzakhala yaikulu kwambiri.”+
2 Abulamu atamva zimenezi anati: “Yehova Ambuye Wamkulu Koposa, mudzandipatsa chiyani ine? Taonani ndilibe mwana ndipo amene adzakhale wolowa nyumba yanga ndi munthu wa ku Damasiko, Eliezere.”+
3 Ananenanso kuti: “Simunandipatse mbewu+ ndipo mtumiki wanga+ ndiye adzakhale wolowa nyumba yanga.”
4 Pamenepo Yehova anamuuza kuti: “Munthu ameneyu sadzakhala wolowa nyumba yako ayi, koma munthu amene adzatuluke mwa iwe ndi amene adzakhale wolowa nyumba yako.”+
5 Kenako anamutengera panja, n’kumuuza kuti: “Kweza maso ako kumwamba, uwerenge nyenyezizo ngati ungathe kuziwerenga.”+ Ndipo anamuuzanso kuti: “Umu ndi mmene mbewu yako idzakhalire.”+
6 Pamenepo iye anakhulupirira mwa Yehova,+ ndipo Mulunguyo anamuona Abulamu ngati wolungama.+
7 Anamuuzanso kuti: “Ine ndine Yehova, amene ndinakuchotsa ku Uri wa kwa Akasidi, kudzakupatsa dzikoli kuti likhale lako.”+
8 Ndipo iye anayankha kuti: “Yehova Ambuye Wamkulu Koposa, nditsimikiza ndi chiyani kuti dzikoli ndidzalitengadi kukhala langa?”+
9 Pamenepo iye anauza Abulamu kuti: “Unditengere ng’ombe ya zaka zitatu yomwe sinaberekepo, mbuzi yaikazi ya zaka zitatu, nkhosa yamphongo ya zaka zitatu, ndiponso njiwa yaing’ono ndi mwana wa nkhunda.”+
10 Choncho iye anatenga zonsezi n’kuzidula pakati n’kuika mbali imodzi moyang’anana ndi inzake, koma mbalamezo sanazidule.+
11 Ndipo mbalame zodya nyama zinayamba kutera pa nyama zophedwazo.+ Koma Abulamu anali kuziingitsa.
12 Patapita nthawi, dzuwa lili pafupi kulowa, Abulamu anagona tulo tofa nato.+ Pamenepo mdima woopsa wandiweyani unayamba kufika pa iye.
13 Kenako Mulungu anauza Abulamu kuti: “Udziwe ndithu kuti mbewu yako idzakhala mlendo m’dziko la eni,+ ndipo idzatumikira eni dzikolo. Iwo adzasautsa mbewu yako kwa zaka 400.+
14 Koma mtundu umene adzautumikirewo ndidzauweruza.+ Pambuyo pake, iwo adzachokako ndi katundu wochuluka.+
15 Kunena za iweyo, udzatsikira kwa makolo ako mu mtendere. Udzaikidwa m’manda uli wokalamba, utakhala ndi moyo wabwino ndi wautali.+
16 Koma m’badwo wachinayi udzabwerera kuno,+ chifukwa nthawi yoti Aamori alangidwe sinakwane.”+
17 Tsopano dzuwa linali kulowa, ndipo kunayamba kugwa chimdima. Pamenepo, ng’anjo yofuka ndiponso muuni wamoto zinadutsa pakati pa nyama zodulidwazo.+
18 Pa tsiku limeneli Yehova anachita pangano ndi Abulamu,+ kuti: “Dziko ili ndidzalipereka kwa mbewu yako,+ kuyambira kumtsinje wa ku Iguputo mpaka kumtsinje waukulu, mtsinje wa Firate.+
19 Ndidzapereka kwa mbewu yako dziko la Akeni,+ Akenizi, Akadimoni,
20 Ahiti,+ Aperezi,+ Arefai,+
21 Aamori, Akanani, Agirigasi ndi la Ayebusi.”+
© 2014 Watch Tower Bible and Tract Society of Pennsylvania.
|


text:
Alimi akupindula ndi vetiva, mtayakhasuUdzu wa vetiva komanso kutsatira ulimi wa mtayakhasu ndi zina mwa njira zomwe zikuthandizira alimi ena ku Dowa kuthana ndi mavuto a kusintha kwa nyengo.
Mmodzi mwa alimiwo, Agatha Jenitala wa m’mudzi mwa Chipeni ku Mvera m’bomalo ngakhale amakhetsa thukuta polima m’mbuyomu, phindu lake limangokhala kumanja koma atayamba kutsatira njirazi akupeza phindu lochuluka.
Iye ndi mmodzi mwa alimi 856 m’derali amene akupita patsogolo ndi ulimi kaamba ka chiringanizo chotukula miyoyo ya anthu akumidzi cha bungwe a Total Landcare. Pa ndondomekoyi, alimi amawalimbikitsa kubzala udzu wa vetiva komanso kutsatira ulimi wa mtayakhasu.
Paulimi wa mtayakhasu, alimi sakonza mizere, ndiponso akakolola sachotsa mapesi kuti awole m’munda momwemo. Udzu wa vetiva umathandiza kuti nthaka isakokoloke ndi madzi amvula.
“M’mbuyomu, mvula ikangogwa mwa njomba timakhala pamoto, chifukwa nthaka siyimasunga madzi. Koma pomwe tidayamba kubzala udzu wa vetiva, komanso kutsatira ulimi mtayakhasu, tikuona kusintha,” adatero Jenitala.
Jenitala, yemwe amalembera kagwedwe ka mvula pakhomo pake adati akukhulupirira kuti aona kuwala.
“Kudziwa bwino momwe mvula ikugwera, komanso kusamala kuti nthaka isakokoloke ndi gwero la ulimi waphindu ndi wothana ndi kusintha kwa nyengo,” adateo iye.
Malinga ndi gulupi Chipeni, ulimi tsopano waphweka chifukwa njira zatsopanozi zathetsa ntchito zina zosafunikira.
“Tikukhala ndi nthawi yokwanira yopuma, kugwira ntchito za chitukuko komanso kukhala ndi mpata wokagwira ntchito za kudimba zomwe kwathu kuno timadalira pachuma,” adatero Chipeni.
Munda ulionse m’deralo akumabzalamonso udzu wa vetiva ndipo Chipeni adati udzuwo ukuthandiza kusunga nthaka kuti isakokoloke ndi madzi.
Udzuwu akutinso umapanga manyowa abwino ukaolerana m’munda, zomwe m’zakazi zachepetsa fetereza yemwe iwo ankalowetsa m’minda mwawo.
Koma ntchito za udzu wa vetiva sizikuthera kumunda kokha chifukwa alimimiwa amathanso kukafolera makola a ziweto kunyumba kapena kusokera fodya m’zigafa.
Malingana ndi Jerrium Chiputu, yemwe ndi mlangizi wa ndondomekoyi m’boma la Dowa, ndondomekoyi idaolokeranso ku Zambia ndi Tanzania.
“Cholinga cha ndondomekoyi ndi kuyesa kukweza ntchito za alimi powapatsa kuthekera ndi masomphenya oti azipanga zazikulu,” adatero Chiputu.
« Agnes shines in quantity surveying ‘Malawi agriculture needs government support’ »


text:
Hastings Kamuzu Banda (1896 [?] - 25 Novembala 1997) anali msogoleri wa dziko la Malawi kuyambira 1964 mpaka 1994.
Moyo Wake Wa NgwaziEdit
A Kamuzu Banda anabadwira m’boma la Kasungu ku Malawi (dziko lomwe kale linkatchulidwa kuti British Central Africa) kwa a Mphonongo Banda ndi akazi awo a Akupingamnyama Banda. Mpaka lelo tsiku lake leni leni lobadwa silikudziwika ndipo pa chifukwa chakuti kunalibe kulembetsa kwa kubadwa kwa ana, ndi kovuta kudziwa chaka chimene iye anabandwa. Amene analemba nkhani yokhudza moyo wake, a Phillip Short ananena kuti a Banda akuyenera kuti anabandwa mu chaka cha 1898. Ngakhale zili choncho, a Banda amadziwika kuti anabadwa pa 14 Meyi 1906 ndipo limeneli ndi tsiku lomwe limalembedwa kwabdiri m’mabukhu okhudza za moyo wawo. Chipepala chonena za imfa yawo chimanena kuti iwo anali ndi zaka 99, ngakhale ena amati anali ndi zaka 101. Palibe umboni weni weni woonetsa kuti zaka zawo zomwe zimatchulidwa ndi zolondola. Iwo anatenga dzina la Chikhirisitu la Hastings atabatizidwa mu mpingo wa Church of Scotland cha m’ma 1905.
Mu zaka za m’ma 1915-1916, a Banda anachoka kwawo ndi kuyenda ndi a Hannock Msokera Phiri, a ‘malume’ awo amene ankaphunzitsa ku sukulu ya Livingstonia cha kufupi ndi kumudzi kwawo kwa a Banda ndipo iwo anayenda pansi kumapita ku Zimbabwe, mdela la Hartley. Patapita chaka chimodzi, a Banda anayendanso pansi kumapita ku Johannesburg, mdziko la South Africa. Iwo anagwira ntchito zosiyana siyana ku mgodi wa Witwatersrand kwa zaka zingapo. Mu 1925 anapita ku New York, Mdziko la America ndi chithandizo cha abusa a W.T. Vernon a mpingo wa African Methodist.
Moyo wawo wa kunja (1925-1958)Edit
A Banda anaphunzira ku sukulu ya sekondale ya Wilberforce Institute ku Ohio, ndipo anamaliza maphunziro awo 1928. Iwo analembetsa kukayamba sukulu ya u dokotala ku Indiana University ndipo patapita ma telemu anayi anasintha nakamaliza maphunziro awo ku University of Chicago, kumene anakamaliza ndi digiri yokhudza za mbiri mu 1931. Iwo anakapitiliza maphunziro awo a zaudokotala ku Meharry Medical College komanso ku University of Edenburg, namaliza maphunziro awo 1941. Pakati pa 1942 ndi 1945 a Banda anagwira ntchito gati dokotala ku Scotland ndi ku England.
Mu 1946, chifukwa cha amfumu a Mwase a ku Kasungu amene a Banda anakumana nawo ku England 1936, ndiponso chifukwa cha pempho la a Malawi ena amene anali ndi chidwi ku nkhani ya ndale, a Banda anakaimira chipani cha Nyasaland African Congress (NAC) ku Manchester. Kuyambira pa nthawiyi, iwo anawonetsa chidwi kwambiri ku nkhani yokhudza kumene anachokera ndipo anapempha Congress yi kuti iwapatse makobiri. Ndi chithandizo cha anthu ena a ku England iwo anathandiza kukamba nkhani za Nyasaland ku London. Iwo anatsutsana kwamtuwagalu ndi zomwe a Roy Welensky omwe ankatsogolera South Rhodesia, kuti apange chitaganya cha dziko la Nyasaland, Northern ndi Southern Rhodesia chomwe iwo ankakhulupilira chingawononge ufulu wa anthu akuda a dziko la Nyasaland. “Chitaganya chopusacho’’(mmene ankachitchulira) chinapangidwa mu 1953. Zinadzatchuka mu 1951 kuti iwo abwelera ku Nyasaland koma m’malo mwake anapita ku Gold Coast (Ghana).
Kubwelera kwawoEdit
Anthu ena amphamvu achipani cha NAC ngati a Henry Chipembere, Kanyama Chiume, Dunduzu Chisiza komanso a T.D.T. Banda (sianali abale awo) anamuchondelera kuti abwelere ku Nyasaland ndi kukathandiza kumenyera ufulu ndipo pa 6 Julaye 1958, a Banda anabwelera ku Nyasaland atachokako kwa zaka 42. Mu mwezi wa Ogasiti kuboma la Nkhata Bay, a Banda anatchulidwa kuti akahle mtsogoleri wa NAC.
A Banda anayamba kuyenda yenda mzikoli, kulankhuka motsutsana ndi chitaganya cha Rhodesia ndi Nyasaland ndipo ankapempha anthu a mzikoli kuti alowe chipani chawo. (Zimamveka kuti iwo anali atayiwala Chichewa ndipo ankafuna munthu wowatathauzira. A John Msonthi ndipo kenaka a John Tembo ndi amene ankawatanthawuzira ndipo a Tembo anakhala pafupi nawo nthawi yonse yomwe anali mtsogoleri). A Banda ankalandilidwa mosangalala kuli konse kumene ankapita ndipo Amalawi ambiri anakhala osakhutilitsidwa ndi ulamuliro wa a British.Pofika 1959, zinthu zinafika poyipa kwambiri ndipo asilikali ochokera ku Rhodesia anabweretsedwa kukathandiza kusungitsa bata ndipo boma linakhazikitsa ulamuliro wokhwima. Pa 3 Malichi, a Banda ndi anthu mazana mazana akuda anamangidwa ku ndende ya Gweru ku Southern Rhodesia. Utsogoleri wa chipani cha NAC, lomwe linasithidwa kukhala Malawi Congress Party unatengedwa moyembekezera ndi a Orton Chirwa amene anamasulidwa mu Ogasiti 1959.
Ku dziko la Britain, azungu anali atayamba kale kulingalira zochoka ku maiko amene ankawalamulira. A Banda anamasulidwa mu Epulo 1960 ndipo anaitanidwa ku London kukakambirana zopeleka ufulu kwa dziko la Nyasaland. A Banda anasankhidwa kukhala nduna yoyang’anira za chilengedwe ndi maboma aang’ono ndipo anasankhidwa kukhala nduna yayikulu ya Nyasaland 1963.
Iwo ndi atsogoleri anzawo a MCP anapanga changi pakukulitsa ma sukulu a sekondale, kukhonzanso mabwalo a milandu a m’mamidzi komanso ndikuthetsa misonkho ya zaulimi ndi kusintha zinthu zina. Pa 6 Julaye 1964 dziko la Malawi linapatsidwa ufulu wodzilamulira lokha.
A Banda ndi amene anasankha dzina lakuti Malawi ndipo anatengera dzinali pa mapu amene anaawona amene nyanja ya mudzikoli linalembedwa kuti nyanja ya Maravi.
Utsogoleri wa Dziko la MalawiEdit
Pasanapite mwezi umodzi dziko la Malawi chilandilireni ufulu wodzilamulira wokha, kunachitika nkamngano wokhudza nduna za boma. Anthu ena owatsatira a Banda anapeleka maganizo ochepetsa mphamvu zawo, chifukwa anali atayamba kuonetsa kuti safuna kumva za munthu wina. A Banda anayankha za nkhaniyi pochitsa nduna zinayi, ndipo zina ziwiri zinatula pansi udindo chifukwa chomvera chisoni anzawo. Onse amene ankatsutsana ndi a Banda anathawira kunja kwa dzikoli. A Banda anankhala mstogoleri wa dziko la Malawi pa 6 Julaye 1966. Pa nthawi yomweyo, kunalengezedwa kuti MCP ndi chipani chokha chomwe chinali choloredwa chifukwa dzikoli linakhala la chipani chimodzi kuyambira nthawi yomwe linalandira ufulu wodzilamulira. 1970, msonkhano wa chipanichi unalengeza kuti a Banda ankhala mtsogoleri wa muyaya wa chipanichi ndipo 1971, nyumba ya malamulo inaliengeza kuti a Banda akhala mtsogoleri wa muyaya wa dzikoli. Udindo wawo unkatchulidwa kuti ‘Pulezidenti Wamuyaya wa Dziko la Malawi, Ngwazi Dr Hastings Kamuzu Banda’ Dzina lakuti Ngwazi limatanthauza Mkango Waukulu kapena munthi wogonjetsa mu Chichewa.
Anthu ambiri a kunja kwa dzikoli ankawaona a Banda ngati munthu wa mtima wabwino ngakhale ankapanga zachilendobe povala ma suti a wesikoti ndi ma handikachifi ndiponso ankakonda kutenga litchowa. Mu dziko la Malawi, a Banda ankatsatiridwa ndi mtima onse ndi anthu ambiri komanso ankaopedwa. Boma lawo linali la unlamuliro wokhwima poyelekeza ndi maiko ena a mu Africa pa nthawiyo. Ngakhale malamulo a dziko ankalola ufulu kwa anthu, zomwe zinkachitika zanizeni sizimalora maufuluwa ndipo dzikoli linkakhala ngati la ulamuliro wa apolisi.
A Banda ankawonedwa ma pamwamba kwambiri. Nyumba zonse zopangilamo malonda zinkayenera kukhala ndi chithunzi chawo pa khoma ndipo zopachika zina ngati zithunzi kapena ma wotchi sizimaloledwa kukhala m’mwamba mwa chithunzi chawo. Anthu asanayambe kanema, kanema wa a Banda ankawonetsedwa akubayibitsa anthu pamene nyimbo ya fuko la Malawi inkaimbidwa. A Banda akamapita kulikonse, azimayi ankakawachingamira ndi kuwabvinira. Azimayiwa ankabvala chitenje chapadera chomwe chinali ndi nkhope yawo akamakawabvinira. Mipingo inkayenera kuloledwa ndi boma ndipo ma kanema onse ankaunikidwa ndi bungwe loyanganira za censorship. Mabukunso ankadzela ku bungweli. Masamba ena ankachitsedwa m’ma myuzipepala ochokera kunja. Ntchito ya utolankhani inkayang’anidwa kwambiri ndipo inkagwiritsidwa nthcito kukamba zokomera boma la a Bandali. Kanema ya mnyumba inlai yoletsedwa.
Boma la a Banda linkawunika kwambiri mmene anthu amakhalira mdzikoli. Iwowa anakhazikitsa malamulo a kabvalidwe amene ankagwirizana ndi mmene iwo ankawonera chikhalidwe. Azimayi sankaloledwa kubvala siketi lofika mmwamba mwa mawondo ndiponso sankaloledwa kubvala ma buluku. Iwo ankakhulupilira kuti malamulo a kabvalidwe sianali ozinza azimayi koma owateteza ndiponso olimbikitsa kuwapatsa ulemu. Kwa azibambo, mikanda komanso tsitsi lalitali zinkawonedwa ngati anthu ofuna kutsutsa boma, ndipo zinali zoletsedwa. Azibambo ena ankakakamizidwa kukameta tsitsi mphepete mwa dzikoli ngati apolisi atawone kuti tsitsi lawo ndi lalitali. Kumpsyompsyonana pa malo a bwalo kunali koletsedwa ndipo makanema owonetsa anthu a kumpsyopsyonana analinso oletsedwa. Mabuku ambiri amene ankanena za mbiri ya dzikoli a Banda asanayambe kulamulidwa anaotchedwa. Anthu ena amanenanso kuti mafuko ena, makamaka a Chitumbuka ankalondedwa londedwa ndi boma ndipo mabukhu awo ena anali oletsedwa. Azungu amene sankatsatira malamulowa ankapitikitsidwa mu dzikoli.
Makalata ankatsegulidwa komanso matelefoni ankamvetseledwa ndipo anthu akamanena zotsutsa boma ma foni awo ankadulidwa. Munthu wina aliyense wonena zotsutsa a Banda ankamangidwa, kuthamangitsidwa mu dzikoli kapena kuphedwa kumene. Mwachitsanzo, anthu ngati a Kanyama Chiume anathamangitsidwa ndipo anthu ngati a Dick Matenje ndi a Attati Mpakati anaphedwa.
Anthu wonse akulu akuku ankayenera kukhala otsatira chipani cha MCP. Aliyense amayenera kukhala ndi chiphaso cha chipanichi nthawi zonse, ndipo amayenera kuwonetsa chiphasochi akakumana ndi apolisi pena paliponse. Ziphasozi zinagulitsidwa ndi a Malawi Young Pioneers (MYP). Zinkatheka nthawi zina anthuwa kugulitsa ziphasozi kwa ana amene sanabadwe.
Anthu wochokera kunja kwa dzikoli ankayeneranso kutsatila malamulo a kavalidwe. Aliyense wofuna kulowa mdzikoli ankawuzidwa kuti ngati akufuna kukalowa mdzikoli, sayenera kuvala zazifupi kapena ma buluku ngati ali amayi pokha pokha ngati ali ku malo olandilirako alendo. Azibamboa tsitsi lalitali kapena obvala mafuleya sanali wololedwa.
Ngakhale zinali chonchi a Banda anali mmodzi amene ankateteza ufulu wa amayi, poyelekeza ndi atsogoleri ena a ku Africa pa nthawiyi. Iwo anakhazikitsa bungwe la Chitukuko Cha Amai m'Malawi (CCAM) lomwe linkaunika zofuna, zokhudza komanso mwayi wopelekedwa kwa amayi mdziko la Malawi. Bungweli linkawalimbikitsa azimayi kulimbikura ku maphunziro komanso utsogoleri wa dziko, ndiponso kuti adzitenga mbali yaikulu ku madera kwawo, ku mipongo komanso mmabanja awo. Mtsogoleri wa bungweli anali Official Hostess, Cecilia Tamanda Kadzamira.
A Banda anatukula dzikoli ku mbali ya chitukuko. Iwo anatsegula misewu, mabwalo a ndege, zipatala ndi masukulu, poyelekeza ndi boma la chitsamunda. Anakhazikitsa sukulu yofanana ndi sukulu yapamwamba ku Mangalande ya Eton yomwe ankaitchula kuti Kamuzu Academy. Sukuluyi ankasankha ana okhoza bwino ku pulaimale ndipo anawo ankaphunzira aphunziro a pamwamba kuphatikizako chi latini ndi chigiriki ndi aphunzitsi wochokera kunja. Ana olankhula Chichewa ku sukuluyi ankalangidwa.
Pa nthawi yomwe a Banda ankalamulira dziko la Malawi, anapeza Cuma choposa US$320 miliyoni. Iwowanso anali mtsogoleri yekhayo wa ku Africa amene ankagwirizana ndi dziko la South Africa pa nthawi ya Boma la tsankho. Iwo anayamba kugwirizanako ndi atsogoleri ena a ku Africa pamene boma la tsankholi linatha. (Mayiko ena ankagula ndi kugulitsa malonda ku dziko la South Africa koma dziko la Malawi linali lokhalo limene linali ndi ubale wa ukazembe ndi dzikolo.
Kugonjetsedwa ndi boma la zipani zambiriEdit
Ulamuliro wa chipani chimodzi wa a Banda unathetsedwa kutachitika chisankho chofunsa anthu mu 1993. Patangopita kanthawi kochepa, gulu lina lomwe linakhazikitsidwa kuunika za ulamuliro wa dzikoli linaachotsa udindo wokhala mtsogoleri wa muyaya komanso mphamvu zambiri zomwe anali nazo.
Mu chaka cha 1994, a Banda anayima nawo chisankho cha zipani zambiri ngakhale kunkamveka mphekesera zakuti iwo anali kudwala. A Bakili Muluzi ndi amene anapambana chisankhochi. Iwo anali a chiyao ndipo utsogoleri wawo unalinso ndi mavuto ena. A Banda anamwalira ku South Africa mu Novembala 1997 ali ndi zaka 101. chipani cha MCP chomwe iwo analandira utsogoleri kuchokera kwa a Orton Chirwa chinakalibe ndi mphamvu pa nkhani ya ndale ya dzikoli.


text:
Kodi Mawu Akuti Kuuka kwa Akufa Amatanthauza Chiyani?
Yankho la m’Baibulo
Mawu amene anawamasulira m’Baibulo kuti ‘kuuka kwa akufa,’ anachokera ku mawu achigiriki akuti a·na′sta·sis, omwe amatanthauza “kudzuka” kapena “kuimiriranso.” Munthu amene waukitsidwa kwa akufa amakhalanso ndi moyo ngati mmene analili asanamwalire.—1 Akorinto 15:12, 13.
N’zoona kuti mawu akuti “kuuka kwa akufa” sapezeka m’Malemba Achiheberi, amene nthawi zambiri amatchedwa Chipangano Chakale. Komabe, mfundo yakuti akufa adzauka imapezeka m’malemba amenewa. Mwachitsanzo, kudzera mwa mneneri Hoseya, Mulungu analonjeza kuti: “Ine ndidzawawombola ku Manda ndiponso ku imfa.”
Kodi anthu oukitsidwa adzakhala kuti? Anthu ena akaukitsidwa, amapita kumwamba kuti akalamulire monga mafumu pamodzi ndi Khristu. (2 Akorinto 5:1; Chivumbulutso 5:9, 10) Baibulo limanena kuti kuuka kumeneku ndi “kuuka koyamba” kapena “kuuka koyambirira,” ndipo mawu awiri onsewa akusonyeza kuti padzakhalanso kuuka kwina. (Chivumbulutso 20:6; Afilipi 3:
Kodi anthu adzaukitsidwa bwanji? Mulungu anapatsa Yesu mphamvu zoukitsira akufa. (Yohane 11:25) Yesu adzaukitsa ‘onse amene ali m’manda achikumbutso,’ munthu aliyense ngati mmene analili poyamba. (Yohane 5:
Kodi ndi anthu otani amene adzaukitsidwe? Baibulo limanena kuti “kudzakhala kuuka kwa olungama ndi osalungama.” (Machitidwe 24:15) M’gulu la anthu olungamali muli anthu ngati Nowa, Sara ndiponso Abulahamu. (Genesis 6:9; Aheberi 11:11; Yakobo 2:21) M’gulu la anthu osalungama muli anthu amene sankatsatira mfundo za Mulungu koma analibe mwayi woti n’kuphunzira Mawu a Mulungu n’kumawatsatira.
Komabe, anthu amene amachita zinthu zoipa kwambiri ndipo safuna kusintha sadzaukitsidwa. Anthu oterewa akamwalira, zawo zimathera pomwepo ndipo sangayembekezere kuti angadzakhalenso ndi moyo.—Mateyu 23:33; Aheberi 10:26, 27.
Kodi anthu akufa adzaukitsidwa liti? Baibulo linalosera kuti anthu opita kumwamba adzayamba kuukitsidwa m’nthawi ya kukhalapo kwa Khristu, yomwe inayamba mu 1914. (1 Akorinto 15:21-
N’chifukwa chiyani n’zomveka kukhulupirira kuti akufa adzauka? M’Baibulo muli nkhani za anthu 9 amene anaukitsidwa, ndipo nkhani iliyonse imasonyeza kuti panali anthu amene anaonadi anthu oukitsidwawo. (1 Mafumu 17:17-24; 2 Mafumu 4:32-37; 13:20, 21; Luka 7:11-17; 8:40-56; Yohane 11:38-44; Machitidwe 9:36-42; 20:7-12; 1 Akorinto 15:3-6) Mwachitsanzo, nkhani ya Lazaro amene anaukitsidwa ndi Yesu ndi yochititsa chidwi kwambiri. Izi zili choncho chifukwa panadutsa masiku 4 Lazaroyo atamwalira m’pamene Yesu anamuukitsa ndipo anthu ambiri anamuona. (Yohane 11:39, 42) Ngakhale anthu amene ankatsutsa Yesu, sanatsutse zoti Lazaro waukitsidwa. M’malomwake, iwo anakonza chiwembu choti aphe Yesu ndi Lazaro yemwe.—Yohane 11:47, 53; 12:9-11.
Baibulo limasonyeza kuti Mulungu ali ndi mphamvu zoti angaukitse akufa komanso ali ndi mtima wofunitsitsa kuwaukitsa. Palibe chimene iye angaiwale ndipo amakumbukira chilichonse chokhudza munthu aliyense amene anamwalira. Choncho adzagwiritsa ntchito mphamvu zake zopanda malire poukitsa akufa. (Yobu 37:23; Mateyu 10:30; Luka 20:37, 38) Monga mmene taonera, Mulungu ali ndi mphamvu zoukitsa akufa komanso ndi wofunitsitsa kuwaukitsa. Potsimikizira zoti anthu adzaukitsidwa m’tsogolomu, Baibulo limati Mulungu ‘adzalakalaka ntchito ya manja ake.”—Yobu 14:15.
Maganizo olakwika pa nkhani ya kuuka kwa akufa
Zimene ena amakhulupirira: Mawu akuti kuuka kwa akufa amatanthauza kugwirizananso kwa thupi ndi mzimu.
Zoona zake: Baibulo limaphunzitsa kuti mzimu, kapena kuti moyo, ndi munthu weniweniyo osati chinthu chinachake chimene chimakhala mwa munthu ndipo chimapitiriza kukhala ndi moyo munthuyo akamwalira. (Genesis 2:7; Ezekieli 18:4) Munthu akamaukitsidwa sikuti thupi ndi mzimu wake zimagwirizanitsidwanso ayi. Koma munthuyo amakhala kuti walengedwanso.
Zimene ena amakhulupirira: Anthu ena amaukitsidwa kenako n’kuwonongedwa nthawi yomweyo.
Zoona zake: Baibulo limanena kuti anthu “amene anali kuchita zoipa adzauka kuti aweruzidwe.” (Yohane 5:29) Koma anthuwo adzaweruzidwa potengera zimene adzachite ataukitsidwa, osati zimene anachita asanamwalire. Yesu anati: “Akufa adzamva mawu a Mwana wa Mulungu, ndipo olabadirawo adzakhala ndi moyo.” (Yohane 5:25) Anthu amene ‘adzalabadire,’ kapena kumvera zinthu zimene adzaphunzitsidwe akadzaukitsidwa, mayina awo adzalembedwa mu “mpukutu wa moyo.”—Chivumbulutso 20:12, 13.
Zimene ena amakhulupirira: Munthu adzaukitsidwa ndi thupi limene anali nalo asanamwalire.
Zoona zake: Munthu akamwalira, thupi lake limawonongeka n’kusanduka dothi.—Mlaliki 3:19, 20.


text:
Choti Choti Khushiyan Episode 89 Full – 21st April 2014 – Geo Tv
Choti Choti Khushiyan Episode 89, Choti Choti Khushiyan Episode 89 full, Choti Choti Khushiyan 21st April, Choti Choti Khushiyan drama 89, Choti Choti Khushiyan 21 April 2014, Watch Choti Choti Khushiyan 21st April 2014, Watch Online Choti Choti Khushiyan on 21st April 2014
Dailymotion Videos
Choti Choti Khushiyan,
Choti Choti Khushiyan 21st April Full in HD,
Watch Choti Choti Khushiyan Episode 89 By Geo Tv,
Watch Choti Choti Khushiyan on 21st April 2014,


text:
ZIMENE ACHINYAMATA AMADZIFUNSA
Kodi Ndizitani Ngati Ena Akundichitira Zachipongwe?
Kodi anthu amachitiridwa zachipongwe m’njira ziti?
Anthu amachitiridwa zachipongwe m’njira zosiyanasiyana zokhudzana ndi kugonana monga kuwagwira malo osayenera kapena kuwauza nkhani zopusa. Koma nthawi zina zimakhala zovuta kusiyanitsa pakati pa kucheza, kukopana ndi kuchitiridwa zachipongwe.
Kodi inuyo mukudziwa kusiyana kwa zinthu zimenezi? Kuti mudziwe, yankhani mafunso okhudza kuchitiridwa zachipongwe omwe ali kumapeto kwa nkhaniyi.
N’zomvetsa chisoni kuti anthu ena amachitiridwabe zachipongwe ngakhale atamaliza maphunziro awo akusekondale. Koma ngati panopa mungaphunzire zimene muyenera kuchita anthu akamakuchitirani zimenezi, mudzathanso kudziteteza kwa anthu okonda khalidwe loipali omwe mungakumane nawo mukadzayamba ntchito. Mwinanso mungathandize munthu wokonda kuchitira ena zachipongwe kuti asiye khalidwe limeneli.
Kodi ndizitani munthu akamandichitira zachipongwe?
Anthu angasiye kukuchitirani zachipongwe ngati mutadziwa za khalidweli komanso zoyenera kuchita. Taonani zitsanzo zitatuzi ndipo muganizire zimene inuyo mukanachita ngati mukanakumana ndi zoterezi.
CHITSANZO:
“
Kuntchito, azibambo ena ankakonda kundiuza kuti ndine chiphadzuwa. Ankandiuzanso kuti iwowo akanakonda akanakhala achinyamata. Mzibambo wina mpaka anabwera kumbuyo kwanga n’kununkhiza tsitsi langa.”—Tabitha, wazaka 20.
Tabitha akanatha kuganiza kuti: ‘Ndingonyalanyaza komanso kupirira, mwina adzasiya khalidweli.’
Chifukwa chake mwina zimenezo sizikanathandiza: Akatswiri amanena kuti ngati anthu amene akuchitiridwa zachipongwe akangokhala chete osachita chilichonse, nthawi zambiri anthu omwe akuwavutitsawo amapitiriza khalidweli ndipo zimafika poipa.
M’malo mwake yesani kuchita izi: Lankhulani modekha koma mosapita m’mbali ndipo muuzeni munthu amene akukuchitirani zachipongweyo kuti asiyiretu khalidwe lakelo. Mtsikana wina wazaka 22 dzina lake Taryn anati: “
Munthu wina akandigwira malo osayenera
ndimangotembenuka n’kumuuza kuti asadzayerekezenso kundigwira. Nthawi zambiri munthu yemwe anandigwirayo amadabwa kwambiri ndikamuuza zimenezi.” Koma ngati munthuyo akupitirizabe, musagonje koma chitani zinthu molimba mtima. Pa nkhani yopitirizabe kukhala ndi makhalidwe abwino, Baibulo limatilangiza kuti: “
Mukhale okhwima mwauzimu ndi osakayika ngakhale pang’ono za chifuniro chonse cha Mulungu.”—Akolose 4:12.
Nanga bwanji ngati munthu yemwe akukuchitirani zachipongweyo akukuwopsezani? Zikatero, musalimbane naye koma ingochokani pamalopo mofulumira ndipo mukauze munthu wina wamkulu kuti akuthandizeni.
CHITSANZO:
“
Ndili kusekondale, tsiku lina atsikana awiri anandigwira n’kundikokera m’kanjira. M’modzi mwa atsikanawo ankakonda kugonana ndi atsikana anzake ndipo anandiuza kuti ndikhale chibwenzi chake. Ngakhale kuti ndinakana, tsiku lililonse pa buleki ankangopitirizabe kundivutitsa moti tsiku lina anandikankhira kukhoma.”—Victoria, 18.
Victoria akanatha kuganiza kuti: ‘Ngati ndingauze ena nkhaniyi, anthu angandione ngati ndine wamantha, mwinanso sangakhulupirire.’
Chifukwa chake mwina zimenezo sizikanathandiza: Ngati simungauze ena, munthuyo sangasiye kukuvutitsani ndipo mwina angayambenso kuchitira anthu ena zachipongwe.—Mlaliki 8:11.
M’malo mwake yesani kuchita izi: Uzani ena. Makolo ndi aphunzitsi angakuthandizeni kuti anthu asiye kukuchitirani zachipongwe. Nanga bwanji ngati anthu amene mwawauzawo sakuchitapo chilichonse? Zikatero, yesani kuchita izi: Nthawi iliyonse munthu wina akakuchitirani zachipongwe, lembani zimene zachitika. Mungalembe zinthu ngati deti, nthawi, malo amene kwachitikira zinthuzo komanso zimene munthuyo wanena kapena kuchita. Lembani zinthu zofanana pamapepala angapo ndipo perekani pepala limodzi kwa makolo anu kapena aphunzitsi anu. Anthu ambiri amachitapo kanthu msanga mukalemba madandaulo anu m’malo mongowauza pakamwa.
CHITSANZO:
“
Ndinkachita mantha kwambiri ndi mnyamata winawake yemwe ankasewera ragibe. Mnyamatayu anali wamtali kwambiri, wathupi komanso wadzitho. Iye ankafuna kuti ndigone naye ndipo ankandivutitsa pafupifupi tsiku lililonse kwa chaka chathunthu. Tsiku lina, tinatsala awiriwiri m’kalasi ndipo anayamba kundiyandikira. Ndinazindikira kuti zinthu sizitha bwino ndipo ndinangoimirira n’kuthawira panja.”—Julieta, wazaka 18.
Julieta akanatha kuganiza kuti: ‘Palibe vuto, ndi mmene anyamata amachitira akaona mtsikana.’
Chifukwa chake mwina zimenezo sizikanathandiza: Munthu amene akukuchitirani zachipongweyo sangasinthe khalidwe lakeko akaona kuti anthu akumusekerera.
M’malo mwake yesani kuchita izi: Pewani kunyalanyaza kapena kusekerera munthu wina akamakuchitirani zachipongwe. Koma onetsetsani kuti mmene mukulankhulira komanso mmene nkhope yanu ikuonekera, simukufuna ngakhale pang’ono kuti munthuyo apitirize zimene akuchitazo.
Kodi ndingatani ngati munthu wina atandichitira zachipongwe?
ZIMENE ZINACHITIKADI 1:
“
Sindifuna kuchitira mwano anthu ena. Choncho pamene anyamata ena ankandichitira zachipongwe, ndinkawauza kuti asiye zimenezo, koma sindinkawauza mwamphamvu ndipo nthawi zambiri ndinkawauza ndikumwetulira. Zimenezi zinkachititsa anyamatawo kuganiza kuti zimene akuchitazo zikundisangalatsa ndiponso ndikuwafuna.”—Tabitha.
Inuyo mukanakhala Tabitha, kodi mukanatani ndi anyamata aja, ndipo n’chifukwa chiyani mukanachita zimenezo?
N’chiyani chingachititse munthu amene akukuchitirani zachipongwe kuganiza kuti musangalala ndi zochita zakezo?
ZIMENE ZINACHITIKADI 2:
“
Zinayamba ngati masewera pamene anyamata ena a m’kalasi mwathu anayamba kundinena mawu achipongwe. Ndinangonyalanyaza zimene ananenazo koma iwo anapitirizabe kundivutitsa kwa milungu ingapo ndipo zinthu zinafika poipa kwambiri. Kenako anyamatawo anayamba kukhala pafupi ndiine m’kalasi n’kumandikoleka manja m’mapewa. Ndinayesetsa kuwakankha koma sanasiye. Kenako m’modzi mwa anyamatawo anandipatsa kalata imene analembamo mawo onyoza komanso otukwana. Ndipereka kalatayo kwa aphunzitsi athu ndipo mnyamatayo anapatsidwa chilango choti asapitenso kusukuluko kwa milungu ingapo. Ndinazindikira kuti ndinafunikira kuuza aphunzitsi anyamatawo atangoyamba kumene kundichitira zachipongwezo.”—Sabina.
Mukuganiza kuti n’chifukwa chiyani Sabina sanauze aphunzitse ake anyamatawo atangoyamba kumene kumuchitira zachipongwe? Mukaganizira zimene iye anachita, kodi mungati anachita zoyenera kapena ayi? N’chifukwa chiyani mukuyankha choncho?
ZIMENE ZINACHITIKADI 3:
“
Tsiku lina mchimwene wanga Greg anapezedwa kubafa ndi mnyamata wina. Mnyamatayo anayandikira Greg n’kumuuza kuti ‘Ndipsompsone.’ Greg anakana koma mnyamatayo anaumirirabe. Zinthu zinafika poipa moti Greg anachita kumukankha mnyamatayo.”—Suzanne.
Kodi mukuganiza kuti Greg anachitiridwa zachipongwe? N’chifukwa chiyani mukuganiza choncho?
Mukuganiza kuti n’chifukwa chiyani anyamata ena sakonda kuuza ena akachitiridwa zachipongwe ndi anyamata anzawo?
Kodi mukuona kuti Greg anachita zinthu m’njira yabwino? Inuyo mukanakhala Greg, kodi mukanatani?
Kuti mudziwe zambiri: Onani buku lachingelezi lakuti Questions Young People Ask—Answers That Work, Volume 1 pamutu 32 wakuti: “How Can I Protect Myself From Sexual Predators?”